sagorsarker/bangla-wikipedia huggingface dataset:
আসাম সংযুক্ত প্রবেশিকা পরীক্ষা

আসাম সংযুক্ত প্রবেশিকা পরীক্ষা বা, সংক্ষেপে আসাম-সি.ই.ই. হল রাজ্য সরকার দ্বারা নিয়ন্ত্রিত এবং আসাম বিজ্ঞান এবং প্রযুক্তিবিদ্যা বিশ্ববিদ্যালয়ের দ্বারা পরিচালিত একটি প্রবেশিকা পরীক্ষা। আসামের বিভিন্ন সরকারী-বেসরকারী প্রকৌশল শিক্ষা প্রতিষ্ঠানসমূহে ভর্তি করার জন্য এই পরীক্ষা অনুষ্ঠিত করা হয়। উচ্চতর মাধ্যমিক শিক্ষার পর প্রকৌশল শিক্ষার স্নাতক ডিগ্রীর জন্য আসামে থাকা প্রকৌশল মহাবিদ্যলয়ে ভর্তি করতে ছাত্র-ছাত্রীদের এই পরীক্ষা দিতে হয়। আসাম উচ্চতর মাধ্যমিক শিক্ষা সংসদ এবং কেন্দ্রীয় মাধ্যমিক শিক্ষা পরিষদ দুটি বোর্ডের ছাত্র-ছাত্রী এই পরীক্ষায় অবতীর্ণ হয়।
আগে এই পরীক্ষা ডিব্রুগড় বিশ্ববিদ্যালয় অনুষ্ঠিত করত এবং চিকিৎসা পাঠক্রমেরও ভর্ত্তি এর দ্বারা হত।
মানকাচর মহাবিদ্যালয়

মানকাচর মহাবিদ্যালয় আসামের মানকাচর শহর থেকে এক কি.মি. দূরে অবস্থিত এক শিক্ষাপ্রতিষ্ঠান। আসাম সরকারের প্রাক্তন মন্ত্রী প্রয়াত জেহিরুল ইসলামের সাথে মানকাচর অঞ্চলের কিছু উদ্যমী লোকের প্রচেষ্টায় এই মহাবিদ্যালয়টি প্রতিষ্ঠা হয়েছিল ১৯৭১ সালে। এর প্রতিষ্ঠাতা অধ্যক্ষ ছিলেন মিহির দেব। বর্তমানে গুয়াহাটি বিশ্ববিদ্যালয়ের অন্তর্গত এই মহাবিদ্যালয়টি জাতীয় মূল্যাঙ্কন এবং প্রত্যাপন পরিষদ (ইংরাজী: National Assessment and Accreditation Council) দ্বারা 'B+' শ্রেণীর মহাবিদ্যালয় হিসাবে চিহ্নিত হয় ২০১৬ সালে।
ভারতে স্বাধীনতা লাভের ২৪ বছর পরে ১৬জুলাই, ১৯৭১য়ে মানকাচর মহাবিদ্যালয় প্রতিষ্ঠাপিত হয়। দক্ষিণ শালমারা-মানকাচর জেলার এটিই একমাত্র প্রাদেশীক উচ্চশিক্ষার অনুষ্ঠান। মাত্র ৭৯ জন শিক্ষার্থী নিয়েআরম্ভ হওয়া এই মহাবিদ্যালয় বর্তমানে এক বৃহৎ শিক্ষাপ্রতিষ্ঠান। ১৯৯৯ সালে এই মহাবিদ্যালয়ে বিজ্ঞান শাখা মুক্ত হওয়ায় এর ইতিহাসে এক নতুন পৃষ্ঠা সংযোজিত হয়।
এই মহাবিদ্যালয়টির আয়তন ১৬.১০ একর (আনুমানিক)। এখানে কলা এবং বিজ্ঞান শাখায় শিক্ষাদানের জন্য অনেকগুলি ভবন আছে। স্নাতক পর্যায়ে এখানে ছয়টা বিভাগ পাঁচটা বিষয়ক প্রধান বিষয় হিসাবে শিক্ষাদান করে। সাথে এখানে গুয়াহাটি বিশ্ববিদ্যালয়ের IDOL এবং KKHOUর অধীনে অনেকগুলি বিষয়ে স্নাতকোত্তর শিক্ষা লাভেরও সুবিধা আছে। এই মহাবিদ্যালয়ে থাকা অন্য সুবিধাসমূহ হল- একটি স্থায়ী গ্রন্থাগার, একটি ছাত্রীনিবাস, জিম, comunity information center, কম্পিউটার প্রশিক্ষণ কেন্দ্র, স্মার্ট ক্লাসরুম, অত্যাধুনিক কনফারেন্স রুম , বাস্কেটবল ফিল্ড, মহাবিদ্যালয় ক্যান্টিন ইত্যাদি।
মহাবিদ্যালয়টিতে নিচে দেয়া বিভাগসমূহে শিক্ষা প্রদান করা হয়:
লিগ ২

লিগ ২ (এছাড়াও বিজ্ঞাপনী পৃষ্ঠপোষকজনিত কারণে ডোমিনো লিগ ২ নামে পরিচিত) হচ্ছে পুরুষদের ফুটবল ক্লাবগুলোর মধ্যে আয়োজিত একটি ফরাসি পেশাদার লিগ। এই লিগটি ফরাসি ফুটবল লিগ পদ্ধতির দ্বিতীয় স্তরের ফুটবল প্রতিযোগিতা। লিগ দে ফুটবল প্রফেশনাল দ্বারা পরিচালিত লিগ ১-এ সর্বমোট ২০টি ক্লাব প্রতিযোগিতা করে থাকে; যার মধ্য হতে পয়েন্ট টেবিলের শীর্ষ দল লিগ ১-এ উন্নীত হয়ে বং নিচের দিকের দল শম্পিওনাত ন্যাশনালে অবনমিত হয়।
লিগ ২-এর প্রতিটি মৌসুম সাধারণত আগস্ট মাস হতে মে মাস পর্যন্ত চলমান থাকে, যেখানে প্রতিটি দল ৩৮টি করে সর্বমোট ৩৮০টি ম্যাচ আয়োজিত হয়। লিগ ২-এর অধিকাংশ ম্যাচই শুক্রবার এবং সোমবার অনুষ্ঠিত হয়ে থাকে; কিছু ম্যাচ সপ্তাহের শেষে সন্ধ্যায় অনুষ্ঠিত হয়। বড়দিন উপলক্ষে দুই সপ্তাহ লিগ ২ বন্ধ থাকে,যেটি জানুয়ারি মাসের দ্বিতীয় সপ্তাহে পুনরায় শুরু হয়।
১৯৩৩ সালে, লিগ ১ প্রতিষ্ঠার এক বছর পর, "দিভিজিওঁ ২" নামের অধীনে লিগ ২ প্রতিষ্ঠা লাভ করেছিল এবং তখন থেকেই ফরাসি ফুটবলের দ্বিতীয় স্তরের লিগ হিসাবে কাজ করছে। ২০০২ সালে লিগ ২ নামে নামকরণ করার পূর্ব পর্যন্ত, এই লিগের নাম "দিভিজিওঁ ২" () ছিল। এই লিগটি যেহেতু লিগ দে ফুটবল প্রফেশনালের একটি অংশ, তাই পেশাদারিত্বের দ্বারপ্রান্তে থাকা ক্লাবগুলোকে এই লিগে প্রতিযোগিতা করতে দেওয়া হয়। তবে, যদি কোনও ক্লাব শম্পিওনাত ন্যাশনালে অবনমিত হয়ে যায়, তবে তাদের পেশাগত অবস্থানটি অস্থায়ীভাবে বাতিল করা যেতে পারে।
ধ্রুবজ্যোতি ফুকন

ধ্রুবজ্যোতি ফুকন একজন ভারতীয় সঙ্গীত পরিচালক, সঙ্গীত প্রযোজক, সঙ্গীত ব্যবস্থাপক, সঙ্গীত পরিদর্শক, আবহ সঙ্গীত পরিচালক এবং সঙ্গীত প্রগ্রেমার। তিনি বিশেষত হিন্দী এবং অসমীয়া চলচ্চিত্র জগতের সাথে জড়িত। তাঁকে ডিজে ফুকন হিসাবে পরিচিত ধ্রুবজ্যোতি ফুকনে বহুতো পুরস্কার এবং সম্মান লাভ করেছে। হিন্দী ছোটছবি "পনচক্কী"র সঙ্গীত পরিচালনার জন্য তিনি ২০১১ সাল অদর্শিত ছবির শ্রেষ্ঠ সঙ্গীত পরিচালকর জাতীয় চলচ্চিত্র পুরস্কার লাভ করেছিলেন।
১৯৬৪ সাল ১৭ জুন তারিখে আসামের ডিব্রুগড়তে ধ্রুবজ্যোতি ফুকনর জন্ম হয়েছিল। তাঁর পিতা অতুলানন্দ ফুকন এবং মাতা অমিয়া ফুকন। তিনি গুয়াহাটি বিশ্ববিদ্যালয়ের অন্তর্ভুক্ত আসাম প্রকৌশল মহাবিদ্যালয় থেকে যান্ত্রিক প্রকৌশলের স্নাতক ডিগ্রী লাভ করেছিলেন।
২০০৩ সালে তিনি রবীনা টেণ্ডন প্রডাকশন ছবি "স্টাম্পড"-এর মাধ্যমে প্রথমবার সঙ্গীত পরিচালক হিসাবে আত্মপ্রকাশ করেছিলেন।
হিন্দী ছোটছবি "পনচক্কী"র সঙ্গীত পরিচালনার জন্য তিনি ২০১১ সালের অদর্শিত ছবির শ্রেষ্ঠ সঙ্গীত পরিচালকর জাতীয় চলচ্চিত্র পুরস্কার লাভ করেছিলেন। ২০১২ সালে ভারতের উপরাষ্ট্রপতির থেকে তিনি এই পুরস্কার গ্রহণ করেছিলেন। তিনি জাহ্নু বরুয়ার "বান্ধোন" এবং "অজেয়" চলচ্চিত্রের সঙ্গীত পরিচালনা করেছিলেন। দুটি ছবি শ্রেষ্ঠ অসমীয়া ছবি'র জাতীয় চলচ্চিত্র পুরস্কার পায়।
হামিদাবাদ মহাবিদ্যালয়, জমাদারহাট

হামিদাবাদ মহাবিদ্যালয়, জমাদারহাট (ইংরাজীঃ Hamidabad College, Jamadarhat) বিদ্যালয়টি ১৯৭৯ সালের ১৬ নভেম্বর তারিখে প্রতিষ্ঠিত হয়েছিল। আসামের ধুবুরী জেলার ব্রহ্মপুত্র নদ-এর দক্ষিণ পারের জমাদারহাট নামের স্থানটিতে এই মহাবিদ্যালয়টি অবস্থিত। মহাবিদ্যালয়টি পোরাভিটা বাজার থেকে আধ কিলোমিটার দূরে সাতসিয়া গাঁওতে অবস্থিত। ফকিরগঞ্জ থানা থেকে প্রায় ১০ কিলোমিটা দূরে (উত্তর-পশ্চিম মেরুত) অবস্থিত, টিক্রিকিল্লা বাজার (মেঘালয়) থেকে প্রায় ১২ কিলোমিটার দূরে, লক্ষিপুর নগর থেকে পশ্চিম-উত্তর মেরুতে প্রায় ২৫ কিলোমিটার দূরে। হামিদাবাদ মহাবিদ্যালয়ের মোট আসনের সংখ্যা ৯০০টি। মহাবিদ্যালয়টিতে আর্টস ষ্ট্রিম (কলা শাখা) কোর্সগুলি পড়ানো হয়। সাথে একটি মেজর বিষয়ও বেছে নিতে হয়। আর্টসের বাইরে এই মহাবিদ্যালয়টিতে বিজ্ঞান তথা অর্থনীতির বিষয়সমূহ নেওয়ার সুবিধা নেই। এই মহাবিদ্যালয়টি গুয়াহাটি বিশ্ববিদ্যালয়ের অধীন।
এই মহাবিদ্যালয়টি ১৯৭৯ সালের ১৬ নভেম্বর তারিখে মৌলানা পীর আব্দুল হামিদ খান ভাসানী সাহেব এই অঞ্চলের শিক্ষার উন্নতির জন্য স্থাপন করেছিলেন। কলেজটি স্থাপন হওয়ার পরপরই দীর্ঘদিন ধরে সরকারীকরণ হওয়া ছিল না। অবশেষে দীর্ঘদিন পরে মহাবিদ্যালয়টি ০১/০১/২০১৩ সাল থেকে আসাম সরকার কর্তৃক প্রবর্তিত হয়েছে, এটি মহাবিদ্যালয়ের শুভাকাংক্ষীদের জন্য অপরিসীম আনন্দ এবং গৌরবের কথা।
তামুলপুর

তামুলপুর আসামের বাক্সা জেলার একটি মহকুমা।
চোদ্দটা জাতি-জনগোষ্ঠীতে পরিপূর্ণ তামুলপুর মহকুমার ভারত-ভুটান সীমান্তবর্তী অঞ্চলে অবস্থিত।। বাক্সা জেলার সদর মুসলপুর থেকে তামুলপুরের দূরত্ব ৭৩ কিলোমিটার। 
২০০৩ সাল ফেব্রুয়ারিতে স্বাক্ষরিত বি টি সি চুক্তিমতে আসামে চারটি জেলা- কোকরাঝাড়, বাক্সা, চিরাং এবং ওদালগুড়ি-এর বড়োল্যান্ড স্বায়ত্ত শাসিত অঞ্চল স্থাপিত হয়। বরপেটা, নলবাড়ি, কামরূপ এবং দরং জেলার অংশ নিয়ে বাক্সা জেলার সৃষ্টি করা হয়। এবং তামুলপুরক সদর হিসাবে নিয়ে তামুলপুর এবং গোরেশ্বর রাজহ চক্র নিয়ে তামুলপুর মহকুমা গঠন করা হয়।
তামুলপুর নামের উৎপত্তি সন্দর্ভে এডবার্ড গেইট-এর বর্ণনায় ১৮৬৪-৬৬ সালে ইংরাজ এবং ভূটীয়া দের মাঝে হওয়া যুদ্ধের বর্ণনা আছে। গেইটের মতে সেই সময়ে দেওয়ানগিরি অঞ্চলে ভয়ংকর অভিযান চলছিল এবং গুয়াহাটি থেকে কর্ণেল কেম্বল সাহেব ছটা কোম্পানী নিয়ে এগিয়ে এসে নিম্নের সমতল ভূমিতে তম্বু (তাঁবু) তরি ছাউনী পেতেছিল। কিন্তু ভূটীয়ারা রাতের শিবির আক্রমণ করে ইংরাজদের তম্বুগুলি পুড়িয়ে ফেলেছিল। তম্বু পুড়িয়ে দেয়ার জন্য স্থানটি তম্বুপোরা>তাম্বোলপুর>তামুলপুর হয় বলে মত পোষণ করা হয়।
তামুলপুর হিমালয়ের পাদদেশে অবস্থিত ভারত-ভুটান সীমান্তবর্তী এক অঞ্চল। ভুটান থেকে বয়ে আসা মটঙা ইত্যাদি নদী তামুলপুরের মধ্য দিয়ে বয়ে গিয়ে নিম্নে নোনা নাম নিয়ে বরলীয়া নদীতে মিলিত হয়ে ব্রহ্মপুত্রে বিলীন হয়েছে।
তামুলপুর মহকুমাটি অসমীয়া, বড়ো, রাভা, আদিবাসী , বাঙালী, নেপালীদের ধরে প্রায় চোদ্দটা জাতি-উপজাতিতে পরিপূর্ণ। এই মহকুমাটির মধ্যে সর্বমোট ২৮৬টি গাঁও আছে।
বাংলাদেশ এনজিওস নেটওয়ার্ক ফর রেডিও অ্যান্ড কমিউনিকেশন

বাংলাদেশ এনজিওস নেটওয়ার্ক ফর রেডিও অ্যান্ড কমিউনিকেশন (বিএনএনআরসি) বাংলাদেশে অবস্থিতিত একটি জাতীয় টেলিযোগাযোগ নেটওয়ার্ক সংবলতি বেসরকারি সংস্থা (এনপিজও)। এর বর্ণিত উদ্দেশ্যগুলির মধ্যে রয়েছে তথ্যের অবাধ প্রবাহের নীতিগুলির ভিত্তিতে একটি গণতান্ত্রিক সমাজ গঠন করা, এবং প্রত্যন্ত ও প্রান্তিক জনগোষ্ঠীর উন্নয়নের জন্য তথ্য ও যোগাযোগ প্রযুক্তি (আইসিটি ৪ ডি) এর ন্যায্য ও সাশ্রয়ী মূল্যের অ্যাক্সেস। এটি আইন, সংসদ ও বিচার বিষয়ক মন্ত্রণালয়ের সাথে নিবন্ধিত , বাংলাদেশ সরকার একটি ট্রাস্ট হিসাবে এবং ২০০০ সালে প্রতিষ্ঠিত, জাতিসংঘের অধিকার সংক্রান্ত বিলের ১৯ অনুচ্ছেদ অনুযায়ী। এটি উপকূলীয় অঞ্চলে রেডিও শ্রোতা ক্লাব, অপেশাদার রেডিও অপারেটর, কমিউনিটি রেডিও এবং টেলিভিশন স্টেশন এবং ইন্টারনেট রেডিওর প্রচার করার জন্য কার্যক্রম গ্রহণ করে। 
বিএনএনআরসি বাংলাদেশের সাংবাদিকদের জন্য ডিজিটাল নিরাপত্তা এবং সুরক্ষা বিষয়ে কাজ করার জন্যে গণমাধ্যমের উন্নয়নবিষয়ক জাতিসংঘ তথ্য সমাজবিষয়ক বিশ্ব সম্মেলন (ডব্লিউএসআইএস) পুরস্কার-২০২০ লাভ করে। এ পুরস্কারে সংস্থাটি চ্যাম্পিয়ন হয়। এ প্রকল্পে বিএনএনআরসির উদ্দেশ্য ছিলো বাংলাদেশে জেলা পর্যায়ে কর্মরত সাংবাদিকদের তথ্য ও যোগাযোগপ্রযুক্তি এবং ডিজিটাল নিরাপত্তা ও সুরক্ষার বিষয়ে দক্ষ করা। যাতে করে সাংবাদিকরা দক্ষ হয়ে মফস্বলে নিরাপদে দায়িত্ব পালন করতে পারে।
জাতীয়সংঘে এ বিষয়ে অংশীজনদের মধ্য থেকে তথ্য ও যোগাযোগপ্রযুক্তির উন্নয়নবিষয়ক ৩৫২টি মনোনীত বিষয়ের ও ২০ লাখ ভোট প্রয়াগ হয়। এটি পর্যালোচনা করে জাতিসংঘের উচ্চপর্যায়ের বিশেষজ্ঞ কমিটি এ পুরস্কার নির্ধারণ করে। ডব্লিউএসআইএস পুরস্কারপ্রাপ্ত উদ্যোগগুলো পৃথিবীর বিভিন্ন দেশে দেশে ভালো উদাহরণ হিসেবে ব্যবহার হয়ে থাকে। চ্যাম্পিয়ন হওয়া বিএনএনআরসির উদ্যোগটি হলো: ।
মাটির স্বর্গ

মাটির স্বর্গ ১৯৬৩ সালের ১ মার্চে মুক্তি পাওয়া একটি অসমীয়া চলচ্চিত্র। এটির পরিচালক অনিল চৌধুরী। চৌধুরী চিত্রায়নের ব্যানারে গিরিশ চৌধুরী ছবিটির প্রযোজনা করা ছাড়াও কাহিনী এবং সংলাপও লিখেছিলেন। সঙ্গীত জিতেন দেব এবং বীরেন্দ্র কুমারের। ছবিটিতে একটি অভাব-অনটনে লড়াই করা গৃহস্থ এবং অন্য একটি বিলাস-বৈভবে উপচে থাকা গৃহস্থের চিত্রায়ন করা হয়েছে। কিন্তু, উক্ত দুজন গৃহস্থ যখন দুখ-কষ্ট সইতে হয় তখন কে কীভাবে এর প্রতিকার করে, এখানে তাই দেখানো হয়েছে।
লটিঘটি

লটিঘটি () হচ্ছে ভূপেন হাজারিকা দ্বারা পরিচালিত এবং প্রযোজিত একটি সঙ্গীতপ্রধান হাস্য-ব্যঙ্গ চলচ্চিত্র। কামরূপ চিত্রের ব্যানারে নির্মিত ছবিটি ১৯৬৬ সালে মুক্তিলাভ করেছিল। চতুর্দশ (১৯৬৬) জাতীয় চলচ্চিত্র উৎসবে শ্রেষ্ঠ অসমীয়া চলচ্চিত্রর রাষ্ট্রপতির রূপার পদক লাভ করা ছবিটির সঙ্গীত অত্যন্ত জনপ্রিয় হয়েছিল। ছবিটির ক্যাপসন ছিল "হাঁহি হাঁহি ভাবিব পরা ছবি"৷
লটিঘটির কাহিনীটি ছবি-নির্মাণে আগ্রহী একজন ব্যক্তির জীবনে ঘটা নানান হাস্যকর ঘটনা নিয়ে কেন্দ্রীভূত। তিনি এমন একজন ব্যক্তি যার ছবি-নির্মাণ সম্পর্কে কোনো সুগভীর জ্ঞান নেই। অথচ তিনি ছবি নির্মাণ করতে এগিয়ে আসেন। 
ছবিটিতে বিজয়শংকর এবং বিদ্যা রাও ছাড়াও কুলদা ভট্টাচার্য, রত্ন ওজা, হরিনারায়ণ দাস, জ্যোতিষ ভট্টাচার্য, জহর রায়, নিরুপতি চ্যাটার্জী এবং বেবি গুপ্তা ইত্যাদি অভিনয় করেছিলেন। ছবিটির 'জীবনটো যদি অভিনয় হয়' গানটি জয়ন্ত হাজারিকা এবং মণিষা সেনগুপ্তার উপর চিত্রায়ণ করা হয়েছিল।
গুয়াহাটির পল্টনবাজারস্থিত মেঘদূত ছবিগৃহে ১৯৬৬ সালের ২৫ নভেম্বরে ছবিটি মুক্তিলাভ করে।
চলচ্চিত্রটির সঙ্গীত পরিচালনা ভূপেন হাজারিকার। গান লিখেছিলেন ভূপেন হাজারিকা, নির্মলপ্রভা বরদলৈ এবং গজানন বর্মা। ছবিটির বিভিন্ন গানসমূহে কণ্ঠ দেন ভূপেন হাজারিকা, জয়ন্ত হাজারিকা, ইলা বোস, মহম্মদ রফি, গানা দাস, অনিল দত্ত এবং মনীষা সেনগুপ্তা।
ফুটবল ক্লাব লরিয়াঁ

ফুটবল ক্লাব লরিয়াঁ-ব্রতানিয়ে সিদ (; সাধারণত এফসি লরিয়াঁ অথবা শুধুমাত্র লরিয়াঁ নামে পরিচিত) হচ্ছে ব্রতানিয়ার লরিয়াঁ ভিত্তিক একটি ফরাসি পেশাদার ফুটবল ক্লাব। এই ক্লাবটি বর্তমানে ফ্রান্সের শীর্ষ স্তরের ফুটবল লীগ লীগ ১-এ খেলে। এই ক্লাবটি ১৯২৬ সালে প্রতিষ্ঠিত হয়েছে। ফুটবল ক্লাব লরিয়াঁ তাদের সকল হোম ম্যাচ লরিয়াঁর স্তাদ দু মুস্তোয়ায় খেলে থাকে; যার ধারণক্ষমতা হচ্ছে ১৮,৮৯০। বর্তমানে এই ক্লাবের ম্যানেজারের দায়িত্ব পালন করছেন ক্রিস্তোফ পেলিসিয়ে এবং সভাপতির দায়িত্ব পালন করছেন লোয়া ফেরি। ফরাসি মধ্যমাঠের খেলোয়াড় ফাবিয়েঁ লেমোয়ান এই ক্লাবের অধিনায়কের দায়িত্ব পালন করছেন।
লিডু

লিডু আসামের তিনসুকীয়া জেলার মার্ঘেরিটা মহকুমার অন্তর্গত একটি ছোট শহর। লিডু রেলওয়ে স্টেশন ভারতের পূর্ব প্রান্তের ব্রডগজ রেলওয়ে স্টেশন। এই শহরটির থেকেই দ্বিতীয় বিশ্বযুদ্ধ-এর সময়ে বার্মার মধ্য দিয়ে চীনে সামরিক যোগানের পথ হিসাবে আমেরিকান এবং ইংরেজ সেনাবাহিনীর ব্যবহারের জন্য নির্মাণ করা ষ্টিলওয়েল পথ-এর শুরু ঘটেছে।
১৮৮২ সালে পূর্বের আসাম রেলওয়ে অ্যান্ড ট্রেডিং কোম্পানী মিটারগজ বসা‌তে লিডুতে প্রথম কয়লাখনি আরম্ভ করা হয়েছিল। কোনো কোনো ভূতত্ত্ববিদের মতে, এই অঞ্চলে উপলব্ধ হওয়া কয়লার গুণগত মান উচ্চ এবং একে "লিডু কয়লা" বলে জনা যায়৷ স্থানবিশেষে ভূপৃষ্ঠ থেকে পাঁচ ফুট অভ্যন্তরে এই অঞ্চলে কয়লার স্তরসমূহ দৃশ্যমান হয় এবং এর গভীরতা পঁচিশ ফুট পর্যন্ত হয়৷ তাই এখানে কয়লার খননকার্য সুবিধাজনক এবং কম ব্যয়বহুল৷
লিডু নামটির উৎপত্তি সন্দর্ভে কয়েক জনশ্রুতি আছে। কিছুসংখ্যক লোকের মতে এই স্থানের পুরানো অধিবাসী চিংফৌদের ভাষায় "লি" মানে নৌকা এবং "ড" মানে কাটা৷ "লিড" শব্দ নৌকা কাটা বা নৌকা তৈরি করা স্থানকে বোঝায়৷ লিড নামের অপভ্রংশ ঘটে পরবর্তীকালে লিডু হিসাবে পরিচিত হয়ে পড়ে বলা হয়৷ ইংরাজ শাসনকালে কয়লার আবিষ্কার হওয়ার পরেই লিডু অঞ্চলটি সর্বভারতীয় মানচিত্রে এক গুরুত্বপূর্ণ স্থান লাভ করে। পরে দ্বিতীয় বিশ্বযুদ্ধর সময় লিডু মিত্রবাহিনীর সামরিক ঘাঁটি ছিল এবং সামরিক উদ্দেশ্যেই লিডু থেকে আরম্ভ হওয়া বিখ্যাত ষ্টিলওয়াল পথের নির্মাণ করা হয়েছিল।
হামালাত আল-আরশ

আরশের বাহক বা হামালাত আল-আরশ হলো ইসলামে একদল ফেরেশতা। এবং -এ তাদের উল্লেখ রয়েছে। ইসলামী ঐতিহ্যগুলোতে এগুলো প্রায়শই বিশালকায় প্রাণীর আকারে প্রদর্শিত হয়। এগুলো বিভিন্ন প্রাণীর অনুরূপ হিসাবে বর্ণনা করা হয়: একটি ঈগল, একটি ষাঁড়, একটি সিংহ এবং একটি মানব। তারা তাদের রূপের সাথে মিলে এমন প্রাণীটির জন্য সুপারিশ করবে। কিছু হাদীস এগুলোকে ছয়টি ডানা এবং চারটি মুখ আকৃতির বলে বর্ণনা করে। এই ফেরেশতাগুলো প্রেরিত শিষ্য যোহনের নিকট প্রকাশিত বাক্য বইয়ে উল্লেখিত সেরফিমের সাথে তুলনামূলকভাবে সদৃশ। এই চারটি ফেরেশতাদেরকে বিভিন্ন উপাদান থেকে সৃষ্টি করা হয়েছে: একজনকে আলো থেকে, একজনকে আগুন থেকে, একজনকে জল থেকে এবং একজনকে রহমত থেকে।
রেসিং ক্লাব লঁস

লে রেসিং ক্লাব দে লঁস (; সাধারণত রেসিং ক্লাব লঁস, আরসি লঁস অথবা শুধুমাত্র লঁস নামে পরিচিত) হচ্ছে পা দে কালের লঁস ভিত্তিক একটি ফরাসি পেশাদার ফুটবল ক্লাব। এই ক্লাবটি বর্তমানে ফ্রান্সের শীর্ষ স্তরের ফুটবল লীগ লীগ ১-এ খেলে। এই ক্লাবটি ১৯০৬ সালে প্রতিষ্ঠিত হয়েছে। রেসিং ক্লাব লঁস তাদের সকল হোম ম্যাচ লঁসের স্তাদ বোলার্ত-দেলেলিসে খেলে থাকে; যার ধারণক্ষমতা হচ্ছে ৩৮,২২৩। বর্তমানে এই ক্লাবের ম্যানেজারের দায়িত্ব পালন করছেন ফ্রাংক হাইসে এবং সভাপতির দায়িত্ব পালন করছেন জোসেফ উগোলিয়ঁ। ফরাসি মধ্যমাঠের খেলোয়াড় ইয়ানিক কেউজাক এই ক্লাবের অধিনায়কের দায়িত্ব পালন করছেন।
গুঞ্জন ভরদ্বাজ

গুঞ্জন ভরদ্বাজ একজন ভারতীয় অভিনেতা। তিনি অসমীয়া চলচ্চিত্রে করা অভিনয়ের জন্য বিখ্যাত। ২০১৪ সালে অসমীয়া ছবি "টি আর পি এবং"তে অভিনয়ের মাধ্যমে তিনি চলচ্চিত্র জগতে আত্মপ্রকাশ করেছিলেন। এর আগে তিনি "জানমণি" ভিসিডিতে অভিনয় করেছিলেন। তিনি "অহেতুক" ছায়াছবিতে মুখ্য চরিত্রে অভিনয় করেছিলেন। তিনি কয়েকটি উল্লেখযোগ্য ছবিতে অভিনয় করেন।
১৯৮৬ সালের ১৭ জুলাই তারিখে আসামের তিনসুকীয়া জেলার তিনসুকীয়াতে গুঞ্জন ভরদ্বাজের জন্ম হয়েছিল। তাঁরা তিনজন ভ্রাতা-ভগ্নী। তাঁর বোন রিম্পী দাস একজন অভিনেত্রী। তিনি অসমীয়া চলচ্চিত্র এবং হিন্দী টেলিভিশন উদ্যোগে অভিনয় করেন।
গুঞ্জন ভরদ্বাজ প্রথমে সাঙ্গীতিক ভিডিওসমূহে অভিনয়ের মাধ্যমে অভিনয় জীবনের সূচনা করেন। ভিসিডি ছবি "জানমণি"র পরে তিনি প্রযোজকদের নজরে আসেন। তাঁর প্রতিভার প্রমাণ পাওয়ার পরে ২০১৪ সালে তিনি "টি আর পি এবং"তে অভিনয়ের সুযোগ লাভ করেন। তারপরে তিনি বাণী দাসের বাণিজ্যিকভাবে সফল ছবি "অহেতুক"য়ে মুখ্য চরিত্রে অভিনয় করেন। এখানে তিনি অমৃতা গগৈর বিপরীতে অভিনয় করেছিলেন। তারপরে তিনি ২০১৭ সালে কয়েকটি বেশি বাজেটের অসমীয়া ছবি যেমন "ক্যালেন্ডার", "রাফ্ অ্যান্ড টাফ্", "তুমি আহিবানে" এবং "প্রিয়ার প্রিয়"।
আওস ইবনে মুয়াজ

আওস ইবনে মুয়াজ আল আনসারী (মৃত্যু: ৬২৫ খ্রি) মুহাম্মাদের একজন আনসার সাহাবা ছিলেন। তিনি মদিনা শহরে জন্মগ্রহণ করেন। তবে ইমাম যাহাবী এই সাহাবাকে আনাস ইবনে মুয়াজ বলে উল্লেখ করেছেন। মুহাম্মাদ ইবনে ইসহাকের মতে, তিনি বদরের যুদ্ধে অংশগ্রহণ করেছিলেন। এবং বীরে মাউনার যুদ্ধে অংশগ্রহণ করে মৃত্যুবরণ করেছেন।
আওস ইবনে মুয়াজ ৬২৫ সালে বীরে মাউনার ঘটনায় মৃত্যুবরণ করেছেন।
শংকরদেব শিশু ও বিদ্যা নিকেতন

শঙ্করদেব শিশু নিকেতন এবং শঙ্করদেব বিদ্যা নিকেতন হল বিদ্যা ভারতী-এর সংবদ্ধ শিশু শিক্ষা সমিতি, আসাম দ্বারা সঞ্চালিত এক শ্রেণীর বিদ্যালয়। গুয়াহাটির অম্বিকাগিরি নগরে প্রতিষ্ঠা করা শঙ্করদেব শিশু নিকেতন, অম্বিকাগিরি নগর হল এই প্রকারর প্রথম বিদ্যালয়।
১৯৫২ সালে, স্বর্গীয় নানাজী দেশমুখ এবং আর.এস.এস.র একটি গোষ্ঠী শিশুদের হিন্দুত্বের (জাতীয় হিন্দু জীবন দর্শন) শিক্ষায় শিক্ষিত করার পরিকল্পনা করে এবং গোরক্ষপুরে কৃষ্ণচন্দ্র গান্ধীর প্রচেষ্টায় সরস্বতী শিশু মন্দির নামের একটি বিদ্যালয় স্থাপন করা হয়। এর আগে ১৯৪৬ সালে এম. এস. গোলওয়ালকার কুরুক্ষেত্রে গানা স্কুল নামের একটি বিদ্যালয় স্থাপন করেছিলেন। পরে এই উদ্দেশ্যে ১৯৭৭ সালে বিদ্যা ভারতীর প্রতিষ্ঠা করা হয়; বর্তমান এর পঞ্জীকৃত প্রধান কার্যালয় আছে লক্ষ্ণৌর সরস্বতী কুঞ্জ, নিরলা নগরে এবং কার্যকরী মুখ্য কার্যালয় আছে দিল্লীতে। শিশু শিক্ষা সমিতি, আসামের বিষয়ববীয়ারা আসামে প্রতিষ্ঠিত বিদ্যা ভারতী বিদ্যালয়সমূহ মহাপুরুষ শঙ্করদেবের অমূল্য অবদানের শ্রদ্ধাঞ্জলিস্বরূপ তাঁর নামে নামকরণ করার সিদ্ধান্ত গ্রহণ করেন।
বর্তমান সমগ্র আসামে ৪৭০টি শিশু শিক্ষা সমিতির অন্তর্গত বিদ্যালয় আছে। এই রাজ্য সমিতিটি দিল্লীতে প্রধান কার্যালয় থাকা বিদ্যা ভারতী অখিল ভারতীয় শিক্ষা সংস্থান-এর শিক্ষা পদ্ধতিতে শিক্ষা দান করেন। এই বিদ্যালয়সমূহ NCERT-এর পাঠ্যপুস্তক অনুসরণ করে এবং মাধ্যমিক পর্যায়ে SEBA পাঠক্রম এবং উচ্চ-মাধ্যমিক পর্যায়ে AHSEC পাঠক্রম অনুসারে পাঠদান করে।
আসাম ব্যবস্থাপনা প্রতিষ্ঠান

আসাম ব্যবস্থাপনা প্রতিষ্ঠান ভারতের আসামের গুয়াহাটিতে অবস্থিত একটি রাজ্য সরকারের বাণিজ্য প্রতিষ্ঠান। উত্তর-পূর্বাঞ্চলে বৃত্তিগত ব্যবস্থাপনা শিক্ষার উৎকর্ষ সাধন করার উদ্দেশ্যে ১৯৮৮ সালে আসাম সরকার এই প্রতিষ্ঠান প্রতিষ্ঠা করে। বর্তমানে এর প্রশাসনিক কাজ আসাম সোসাইটি পরিচালনা করে। আসাম সরকারের মুখ্যসচিব এই প্রতিষ্ঠানের প্রধান।
আসামের প্রাপ্তন মুখ্যমন্ত্রী হিতেশ্বর শইকীয়া-এর বিশেষ অনুরোধে সর্বভারতীয় প্রযুক্তি শিক্ষা পরিষদ এই প্রতিষ্ঠানের পাঠক্রমে অনুমোদন দেয়। প্রয়োজনীয় আন্তঃগাথঁনির অভাবর স্বত্তেও এক সুস্থ শিক্ষা পরিবেশ থাকার জন্য এই প্রতিষ্ঠান সর্বভারতীয় প্রযুক্তি শিক্ষা পরিষদ থেকে অনুমতি লাভ করেছিল। ২০০৫ সালের জানুয়ারি মাসে আসাম ব্যবস্থাপনা প্রতিষ্ঠান এর স্থায়ী চৌহদ্দিতে স্থানান্তর করা হয়। স্থানান্তরের পরে এই প্রতিষ্ঠানের আন্তঃগাথঁনির অভাব বহু পরিমানে কমেছে।
১৯৯৪ সাল থেকে প্রতিষ্ঠানটি ব্যবস্থাপনার স্নাতকোত্তর ডিপ্লোমা (PGDM) পাঠক্রম দিয়ে আসছে। সাথে এটি বিভিন্ন কার্যসূচীর প্রশিক্ষণ, প্রকল্প গবেষণা এবং প্রকল্পের জন্য আরোপিত কাজের পরামর্শ এবং খতিয়ান তুলে ধরে।
ব্যবস্থাপনার স্নাতকোত্তর ডিপ্লোমা পাঠক্রম ত্রি-ষাণ্মাসিক সজ্জার। প্রশাসনিক সমিতির পরামর্শ মতে ২০০৮ সালে এর ব্যবস্থাপনার স্নাতকোত্তর ডিপ্লোমা পাঠক্রম দুজন বিখ্যাত ভারতীয় ব্যবস্থাপনা প্রতিষ্ঠান, কলকাতার অধ্যাপকের দ্বারা পুনরীক্ষণ করা হয়েছিল। সাথে প্রতি বছরে এর শিক্ষা পরিষদ বার্ষিক সভায় এই পাঠক্রমের পুনরীক্ষণ করে।
এখানে মৌলিক বক্তব্য রাখতে দেশ-বিদেশের বহু খ্যাতিসম্পন্ন ব্যক্তিকে আমন্ত্রণ জানানো হয়। যেমন সাসেক্স বিশ্ববিদ্যালয়ের ডঃ স্কারলেট এপোষ্টেইন, ভারতীয় ব্যবস্থাপনা প্রতিষ্ঠান, কলকাতার ডঃ সুবীর চৌধুরী, ভারতীয় রিজার্ভ ব্যাঙ্কের পূর্বতন গভর্নর অধ্যাপক সি. রঙ্গরাজন ইত্যাদি এখানে ভাষণ প্রদান করেছেন। 
এইম কুয়েষ্ট আসাম ব্যবস্থাপনা প্রতিষ্ঠানের বার্ষিক বাণিজ্যসূত্র। বিভিন্ন সামাজিক উপাদানের মধ্য দিয়ে সামাজিক দায়বদ্ধতা এবং সামাজিক ভাবে অর্থপূর্ণ সৃষ্টিশীল কার্য সম্পাদনের মাধ্যমে সমাজের অর্থ-সামাজিক ভিত্তি সুদৃঢ় করা তথা এক সুস্থ বাণিজ্যের বাতাবরণ সৃষ্টি করা এই উৎসবের মূল উদ্দেশ্য।
এর বিভিন্ন কার্যসূচীসমূহ হল:
কণিকার রামধেনু

কণিকার রামধেনু ("") হচ্ছে জাহ্নু বরুয়া দ্বারা পরিচালিত একটি অসমীয়া চলচ্চিত্র। ২০০২ সালের ২০ ডিসেম্বরে এই ছবিটি মুক্তি দেয়া হয়। ২০০২ সালের অক্টোবরে দিল্লীর "আই এফ এফ আই"র ইন্ডিয়ান প্যানোরামাতে এবং ২০০৩ সালের "মুম্বাই আন্তর্জাতিক উৎসব"য়ে এই চলচ্চিত্রটি প্রদর্শিত হয়েছিল।
চলচ্চিত্রটির কাহিনী ১১ বছরের মেধাবী ছেলে কুকৈ উপর কেন্দ্রিত। সে গাঁওয়ের বাড়ি থেকে পালিয়ে গিয়ে একটি মোটর গ্যারেজে কাজ করতে আরম্ভ করে। একদিন মালিক তার উপর অত্য্যাচার চলায়। আত্মরক্ষার জন্য সে একটুকুরো লোহার রড দ্বারা মালিককে প্রহার করে। ফলে মালিকের তৎক্ষণাৎ মৃত্যু হয়। কুকৈর উপর এর বিচার চলে এবং তাকে অপরাধী কিশোরদের থাকার ঘরে (juvenile home) পাঠানো হয়। সেখানে সে মনে আঘাত পায়। তার অধীক্ষক, বিশ্ব বড়ো তাকে দণ্ডাধিকারীর সম্মুখে ঘটনার স্বীকারোক্তি দেয়ায়। দণ্ডাধিকারী কুকৈকে তার অভিভাবকের হাতে দিতে নির্দেশ দেন। বিশ্ব কুকৈর গাঁওতে যায় এবং খবর পায় যে তার মায়ের একবছর পূর্বে মৃত্যু হয়েছে। সৎ বাবাও (stepfather) তার দায়িত্ব নিতে অস্বীকার করে। অবসরপ্রাপ্ত বিশ্বের নিজের কোনো সন্তান ছিল না এবং কুকৈকে নিজের কাছে রাখার সিদ্ধান্ত নেন।
পরিচালক জাহ্নু বরুয়া চলচ্চিত্রটি নির্মাণ করার পূর্বে ১২টা অপরাধী কিশোর থাকা ঘর (Juvenile Home) ভ্রমণ করেন। এটি থেকে তিনি খবর পান যে, ৮০% শতাংশেরও অধিক ঘটনার মীমাংসা নেতিবাচক হয়।
মধুমতি (১৯৫৮-এর চলচ্চিত্র)

মধুমতি হল বিমল রায় পরিচালিত ও প্রযোজিত ১৯৫৮ সালের ভারতীয় অতিপ্রাকৃত প্রণয়মূলক চলচ্চিত্র। এর কাহিনি ও চিত্রনাট্য লিখেছেন ঋত্বিক ঘটক। চলচ্চিত্রটিতে প্রধান চরিত্রে অভিনয় করেছেন দিলীপ কুমার ও বৈজয়ন্তীমালা, এবং পার্শ্ব চরিত্রে অভিনয় করেছেন প্রাণ ও জনি ওয়াকার। চলচ্চিত্রের গল্পে দেখা যায় আনন্দ নামে এক আধুনিক মনন-সম্পন্ন ব্যক্তি মধুমতি নামে এক আধিবাসী নারী প্রেমে পড়েন, কিন্তু তারা এই জীবনে সম্পর্কে জড়াতে পারেন না এবং তাদের পুনর্জন্ম হয়।
"মধুমতি" পুনর্জন্মের ঘটনা নিয়ে নির্মিত প্রথম দিকের চলচ্চিত্রের একটি। এই চলচ্চিত্র থেকে অনুপ্রাণিত হয়ে পরবর্তী কালে পুনর্জন্মের ঘটনা নিয়ে অসংখ্য আঞ্চলিক ও আন্তর্জাতিক চলচ্চিত্র নির্মিত হয়েছে। চলচ্চিত্রটি শ্রেষ্ঠ হিন্দি ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার অর্জন করে। এছাড়া এটি শ্রেষ্ঠ চলচ্চিত্র ও শ্রেষ্ঠ পরিচালকসহ সাতটি বিভাগে পুরস্কার অর্জন করে, যা সে সময়ে একক চলচ্চিত্রের জন্য সর্বোচ্চ পুরস্কার প্রাপ্তির রেকর্ড।
"মধুমতি" ১৯৫৮ সালের সর্বোচ্চ আয়কারী ভারতীয় চলচ্চিত্র। এটি প্রায় ৪কোটি আয় করে, তন্মধ্যে নীট আয় ২কোটি। মুদ্রাস্ফীতি হিসাব করলে চলচ্চিত্রটির আয় ২০১৬ সালের ৪৭৮কোটির ($) সমতুল্য।
পিরি মেহমেদ পাশা মসজিদ

পিরি মেহমেদ পাশা মসজিদ () হচ্ছে তুরস্কের ইস্তানবুল প্রদেশের সিলিভ্রি শহরে উসমানী আমলে নির্মিত একটি ঐতিহাসিক মসজিদ। উসমানী উজিরে আজম পিরি মেহমেদ পাশা ১৫৩০–৩১ সালে এই মসজিদটি নির্মাণ করেছেন।
ক্রিস্টাল মসজিদ

ক্রিস্টাল মসজিদ বা মসজিদ ক্রিস্টাল মালয়েশিয়ার তেরেংগানুর ওয়ান ম্যানের একটি মসজিদ। ইস্পাত, কাঁচ এবং স্ফটিক দ্বারা নির্মিত একটি কাঠামো, মসজিদটি ভ্যান ম্যান দ্বীপের ইসলামিক ঐতিহ্য পার্কে অবস্থিত। মসজিদটি ২০০৬ থেকে ২০০৮ সালের মধ্যে নির্মিত হয়েছিল এবং আনুষ্ঠানিকভাবে ৮ ফেব্রুয়ারি ২০০৮ তে তেরেংগানুর ১৩ তম ইয়াং ডি-পার্টুয়ান আগোং, সুলতান মিজান জয়নাল আবিদিনের দ্বারা আনুষ্ঠানিকভাবে উদ্বোধন করা হয়েছিল। এটিতে একসাথে ১,৫০০ মানুষ নামাজ পড়তে পারে।
মৌলভী সৈয়দ কুদরতউল্লাহ

মৌলভী সৈয়দ কুদরত উল্লাহ ছিলেন মৌলভীবাজার জেলার প্রথম মুসলমান মুন্সেফ তথা বিচারক ও জমিদার ছিলেন। তিনি বাংলাদেশের মৌলভীবাজার জেলার প্রতিষ্ঠাতা হিসেবে সর্বাধিক পরিচিত।
কুদরতউল্লাহ ১৭৫০ইং সালে তৎকালীন সুবাহ বাংলা এর অন্তর্গত শ্রীীহট্ট জেলার চৌয়াল্লিশ পরগনার গবিন্দশ্রী নামক গ্রামের এক সম্ভ্রান্ত মুসলমান পরিবারে জন্মগ্রহণ করেছিলেন। সে সময় সুবাহ বাংলা মুঘল সাম্রাজ্যের অধীনে ছিল এবং এর শাসলকর্তা ছিলেন আহমদ শাহ বাহাদুর। তবে সেসময় মুঘল সাম্রাজ্য দুর্বল হয়ে পড়ার কারণে সুবাহ বাংলার উপর প্রাদেশিক নবাব আলীবর্দী খানের নিয়ন্ত্রণ প্রকটতর হয়ে উঠে।
কুদরতুল্লাহর পিতা সৈয়দ হুরমতউল্লাহ ছিলেন সৈয়দ শাহ ইয়াসিনের ছেলে। ইয়াসিন ছিলেন হযরত সৈয়দ শাহ মোস্তফা (র:) এর ভাতিজা। সৈয়দ শাহ মোস্তফা (র:) হযরত শাহজালাল (র:) এর সফরসঙ্গী হয়ে সিলেট আগমন করেন ও মৌলভীবাজার জেলায় ইসলাম প্রচারে নিয়োজিত থাকেন। শাহ মোস্তফা (র:) বংশের কতা বিবিকে ইয়াসিন বিয়ে করেছিলেন। কুদরতুল্লাহের ছিলেন তিন ভাই; তারা হলেন মুহিবুল্লাহ, দানা-উল্লাহ ও দায়েম-উল্লাহ। এর ফলে কুদরতুল্লাহ ঐতিহ্যবাহী ইসলামী পরিবারে লালিত হচ্ছিলেন।
তিনি ১৭৭১ইং সালে তার জমিদারীর মধ্যে মনু নদীর তীরে একটি বাজার স্থাপন করেছিলেন, যেটি পরবর্তীতে মৌলভীর বাজার এবং কালক্রমে মৌলভীবাজার হয়। তিনি ভোজ্য পণ্য যেমন ফলমূল ও শাকসব্জি আমদানি শুরু করেছিলেন যাতে লোকেদের ক্রয়ের পাশাপাশি বিক্রির সুযোগ খুলে দেয়।. নদীর তীরে সুবিধাজনক অবস্থানের কারণে বাজারটি জমজমাট হয়ে পড়ে। যদিও অনেকে মনে করে থাকেন যে বাজারটি ১৮১০ সালে প্রতিষ্ঠিত হয়েছিল।
১৭৯৩ইং সালে তিনি ফেঞ্চুগঞ্জের একটি দেওয়ানী আদালতের মুন্সেফ নিযুক্ত হন।
মৌলভী সৈয়দ কুদরতউল্লাহ ১৮ ফেব্রুয়ারি, ১৮৯৯ সালে ৮৯ বছর বয়সে শেষ নিঃশ্বাস ত্যাগ করেন।
কোনাক মসজিদ

ইয়ালি মসজিদ () হচ্ছে তুরস্কের ইজমির শহরের একটি মসজিদ। একে কোনাক মসজিদও বলা হয়। এটি গভর্নরের ম্যানশন এবং জাজির ক্লক টাওয়ারের পাশের শহরের কেন্দ্রস্থল কোনাক স্কয়ারে অবস্থিত। মসজিদটি অপেক্ষাকৃত ছোট আকারের হওয়া সত্ত্বেও, এর স্বতন্ত্র অষ্টভুজাকার আকৃতি এবং বিস্তৃত টাইলকর্মের জন্য এটি এই শহরের অন্যতম প্রধান প্রতীক-চিহ্ন হিসাবে বিবেচিত হয়। 
১৭৭৫ সালে ইজমিরের তৎকালীন শাসক কাতিপজাদে মেহমেত পাশার স্ত্রী আয়শে হানামের পৃষ্ঠপোষকতায় এই মসজিদটি নির্মিত হয়েছিল। এর বাইরের টাইলগুলি কুটাহিয়া থেকে আনা হয়েছিল। মসজিদটির একটি গম্বুজ এবং মিনার রয়েছে। তবে মসজিদটির মাত্র একটি প্রবেশ পথ রয়েছে। মসজিদের অভ্যন্তরভাগটি ইমরান বারাদান প্রদত্ত একটি ঝাড়বাতি দ্বারা প্রজ্জ্বলিত করা হয়।
জিকর (সফটওয়্যার)

জিকর (Arabic:ذكر) হল একটি উন্মুক্ত-উৎসের সফটওয়্যার যা মূলত কুরআনের ডেক্সটপ অ্যাপ্লিকেশন। 
এটি কুরআন পড়া এবং গবেষণা করার জন্য একটি উন্মুক্ত প্ল্যাটফর্ম। আবার এটি কুরআন অধ্যয়নের সরঞ্জামো বটে। জিকর একটি কুরআন ভিত্তিক প্রকল্প যা একটি 'সর্বজনীন', " উন্মুক্ত উৎস ", এবং " ক্রস-প্ল্যাটফর্ম "। এই অ্যাপ্লিকেশন অনুযায়ী বেশিরভাগ সাধারণ কাজ সম্পাদনের জন্য এই অ্যাপ্লিকেশন নিয়ে আরো কিছু পরিকল্পনা করা হয়েছে । জেকারকে সাবলি লিনাক্স বিতরণের ডিফল্ট ইনস্টলেশনতে অন্তর্ভুক্ত করা হয়েছে।
জিকর একাধিক অ্যাড-অন রাখতে সক্ষম, এটি হল বিভিন্ন অনুবাদের একটি গাঁট, বিষয়বস্তু, আবৃত্তি এবং প্রকাশিত গাঁট।
জিকর ০.৭.০ অনুসারে, সূচিযুক্ত অনুসন্ধান এবং বেসিক অনুসন্ধান উভয়ই বিভিন্ন কুরআন অনুবাদগুলির মাধ্যমে অনুসন্ধান করা সম্ভব। তদতিরিক্ত, এই প্রকাশে কুরআন পাঠ্যের জন্য পেজিং সমর্থন প্রবর্তন করা হয়েছে।
যতটা সম্ভব কাস্টমাইজযোগ্য অ্যাপ্লিকেশনটি তৈরি করতে জেকার বিভিন্ন অ্যাড-অনস গ্রহণ করে। বর্তমানে এটি বিভিন্ন কুরআন অনুবাদ প্যাকগুলি, ভাষার প্যাকগুলি, কুরআন উদ্ঘাটন অর্ডার প্যাক এবং থিম প্যাক গ্রহণ করে। উদ্ঘাটন অর্ডার প্যাকগুলি বিভিন্ন উদ্ঘাটন অর্ডার স্কিমের উপর ভিত্তি করে অনুসন্ধানের ফলাফলগুলি সাজানোর জন্য ব্যবহৃত হয়।
জেকার উইন্ডোজ এর জন্য একটি এনএসআইএস ইনস্টলার এবং ম্যাক এর জন্য একটি অ্যাপ্লিকেশন বান্ডেল নিয়ে আসে। সবসময় লিনাক্স মেশিনের জন্য এবং দেবিয়ান প্যাকেজ এর জন্য ডেবিয়ান-কমপ্লায়েন্ট লিনাক্স ডিস্ট্রিবিউশনের জন্য একটি .tar.gz প্যাকেজ সর্বদা থাকে। .tar.gz লিনাক্স মেশিনের পাশাপাশি প্যাকেজ এবং দেবিয়ান প্যাকেজ এর ডিবিয়ান-সম্মতিযুক্ত লিনাক্স বিতরণের জন্য।
বাশদুরাক মসজিদ

বাশদুরাক মসজিদ () উসমানী যুগে নির্মিত তুরস্কের ইজমির শহরের একটি ঐতিহাসিক মসজিদ।
মসজিদে পাওয়া একটি শিলালিপিতে বলা হয়েছে যে হাচি হুসাইন কর্তৃক এই মসজিদটি নির্মিত হয়েছিল। ১৭ শতকে এই স্থান পরিদর্শন করা ইভলিয়া সেলেবি নামক একজন উসমানী পরিব্রাজকের মতে ১৬৫২ সালে মসজিদটি নির্মাণ করা হয়েছিল। মসজিদ কমপ্লেক্সের নামাজের স্থান উত্তর দিকে এবং এর মিনারটি মসজিদ কমপ্লেক্সের পশ্চিম দিকে অবস্থিত। এই মসজিদ সংলগ্ন একটি মাদরাসা, গ্রন্থাগার এবং (পানীয় ফোয়ারা) রয়েছে। মসজিদটির ভিত্তি সাথে পার্শ্ববর্তী রাস্তা এবং বাজারের বেশ কয়েকটি দোকান লাগানো রয়েছে। এই মসজিদটি বেশ কয়েকবার পুনরুদ্ধার করা হয়েছে; সর্বশেষ ২০০১ সালে।
হিজাবের প্রকারভেদ

হিজাবের প্রকারভেদ-এর এই ছকটি সাধারণত "হিজাব" শব্দের সাথে সম্পর্কিত ইসলামি পোশাকগুলির পরিভাষাগতভাবে পৃথক শৈলীর বর্ণনা দেয়।
আরবি শব্দ "হিজাবকে" অন্য অর্থের মধ্যে "আবরক, ওড়না, পর্দা, বিভাজক" ইত্যাদি হিসাবে অনুবাদ করা যেতে পারে। কুরআনে এটি আক্ষরিক এবং রূপক উভয় অর্থে পৃথকীকরণ, সুরক্ষা এবং আচ্ছাদন সম্পর্কিত ধারণাকে বোঝায়। পরবর্তীকালে, শব্দটির অর্থ বিকশিত হয় এবং বর্তমানে এটি সাধারণত মুসলিম নারীদের পর্দা বা নারী-পুরুষের মধ্যে পৃথকীকরণের ধারণাকে বোঝায়। ইংরেজিতে এই শব্দটি মূলত মুসলিম নারীদের মাথা ঢেকে রাখা এবং ইসলাম ধর্মীয় অনুশাসন মেনে চলাকে বোঝায়।
আবু বশির

আবু বশির (; যিনি উতবা ইবনে বশীদ নামেও পরিচিত) ইসলামী নবী মুহাম্মাদের সাহাবা ছিলেন।
তিনি হুদাইবিয়ার সন্ধির পর মক্কা থেকে পালিয়ে মদিনার মুসলমানদের কাছে গিয়ে আশ্রয়ের জন্য অনুরোধ করেছিলেন; কেননা উক্ত চুক্তি মানা হয়নি এবং তাকে ফিরে যেতে বলা হয়েছিল। কুরাইশের যে দুই জন লোক আবু বশিরকে অনুসরণ করছিল, তারা তাকে ধরে এবং উটের সাথে বেঁধে তাকে মক্কায় ফেরত পাঠিয়েছিল। ভাগ্যক্রমে আবু বশির দড়ি খুলে পালিয়ে যেতে সক্ষম হয়েছিল।
ইসলামিক স্টাডিজ লাইব্রেরী (ম্যাকগিল বিশ্ববিদ্যালয়)

ম্যাকগিল বিশ্ববিদ্যালয় গ্রন্থাগারের একটি শাখা ইসলামিক স্টাডিজ লাইব্রেরী-র সংগ্রহগুলি টরন্টো বিশ্ববিদ্যালয়ের রবার্টস লাইব্রেরির সাথে কানাডার প্রধান গ্রন্থাগার হিসেবে ইসলামী বিশ্ব সম্পর্কে এবং প্রকৃতপক্ষে উত্তর আমেরিকার সবচেয়ে গুরুত্বপূর্ণ সংগ্রহগুলি নিয়ে গবেষণার জন্য একত্রিত হয়েছে।
১৯৫২ সালে ম্যাকগিল ইউনিভার্সিটি ইন্সটিটিউট অব ইসলামিক স্টাডিজের সাথে ইসলামিক স্টাডিজ লাইব্রেরীটি প্রতিষ্ঠিত হয়েছিল। এটি একটি পরিমিত বিভাগীয় গ্রন্থাগার থেকে পুরো ইসলামী সভ্যতার প্রায় দেড় হাজার খন্ডের একটি সম্মানজনক গ্রন্থাগার হিসাবে রুপান্তরিত হয়েছে। গ্রন্থাগারটি মরিস হল-এ অবস্থিত, এটি জন জে ব্রাউনের নকশায় ১৮৮২ সালে নির্মাণ করা হয়েছে।
গ্রন্থাগারের সংগ্রহগুলি মুদ্রিত, পাণ্ডুলিপি এবং অডিওভিজুয়াল বিন্যাসে অন্তর্ভুক্ত রয়েছে। পাণ্ডুলিপির এই সংগ্রহটিতে আরবী, ফারসি, তুর্কি (উসমানীয় তুর্কি সহ) এবং উর্দুতে মিলিয়ে প্রায় ৬৪০ খণ্ডের সাহিত্যের সমন্বয়ে গঠিত হয়েছে। এই সংগ্রহগুলি "রেয়ার বুকস এন্ড স্পেশাল কালেকশনস"-এ অবস্থিত, অডিওভিজুয়াল সংগ্রহগুলিতে বিরল বইগুলির মাইক্রোফিল্ম এবং পান্ডুলিপি (৫৩৫টি রিল) রয়েছে। মুদ্রিত বইগুলির মধ্যে লিথোগ্রাফি দ্বারা মুদ্রিত আরবি, ফার্সি, উর্দু এবং তুর্কি বইয়ের ৭০০ খণ্ডের সংকলন সহ প্রায় ৩,০০০ বিরল আইটেমের সংকলন রয়েছে।
গ্রন্থাগারের এই সংগ্রহটি ইসলামী সভ্যতার সমুদয় বিষয়াবলীর পরিসীমা বিস্তৃতিকরণে আগ্রহী। ভৌগোলিকভাবে যার অর্থ দাঁড়ায় দক্ষিণ এশিয়া (বাংলাদেশ, ভারত, আফগানিস্তান, পাকিস্তান ইত্যাদি), দক্ষিণ-পূর্ব এশিয়া (ইন্দোনেশিয়া), মধ্য এশিয়া (কিরগিজস্তান, তাজিকিস্তান, কাজাখস্তান, উজবেকিস্তান এবং তুর্কমেনিস্তান), মধ্যপ্রাচ্য (ইরান, ইরাক, সৌদি আরব, ফিলিস্তিন, ইসরায়েল, সিরিয়া, জর্ডান, সংযুক্ত আরব আমিরাত, ওমান এবং ইয়েমেন) এবং উত্তর আফ্রিকা (মিশর, লিবিয়া, তিউনিসিয়া, আলজেরিয়া, মরক্কো এবং সুদান) এ সম্পর্কিত সংগ্রহশালাকে অন্তর্ভুক্ত করা।
হুবায়রাহ ইবনে সাবাল

হুবায়রাহ ইবনে সাবাল ইবনে আল-আজলান আল-তাকাফি () ইসলামের শেষ নবী মুহাম্মাদের সাহাবা ছিলেন। হাদিসে বর্ণিত আছে যে, তিনি মুহাম্মাদের নির্দেশে ৬৩০ সালে মক্কা বিজয়ের পরে স্রর্বপ্রথম নামাজের ইমামতি করেছিলেন। এছাড়াও আরও বর্ণিত আছে যে, মুহাম্মাদ যখন সে বছর তায়েফের উদ্দেশ্যে রওনা হয়েছিলেন, তখন তিনি হুবায়রাকে মক্কার দায়িত্বে রেখে গিয়েছিলেন। অতঃপর তিনি তায়েফ থেকে ফিরে এসে মদিনার উদ্দেশ্যে যাত্রা করার প্রস্তুতি নেওয়ার পরে আত্তাব ইবনে আসিদকে রাজ্যপাল হিসেবে নিযুক্ত করেছিলেন। ইমাম আয-যাহাবি হুবায়রাহ সম্পর্কে লিখেছেন, "আত্তাব ইবনে আসিদের পূর্বে তিনি কিছু দিন মক্কা পরিচালনা করেছিলেন"। 
তিনি তাকিফ উপজাতির সদস্য ছিলেন এবং ৬২৮ সালে (৬ হিজরি) হুদাইবিয়ার সন্ধির সময় ইসলাম গ্রহণ করেছিলেন। হিশাম ইবনে আল কালবির মতে তাঁর বংশসূত্রটি হচ্ছে: হুবায়রাহ ইবনে সাবাল ইবনে আল-আজলান ইবনে আত্তাব ইবনে মালিক ইবনে কা'ব ইবনে আমর ইবনে সা'দ ইবনে আওফ ইবনে তাকিফ। তার বাবার নামটি তার সাথে যুক্ত নয়। ইবনে আল-ফুরাতের মতে,আল-খতিব আল-বাগদাদী তার নামে সাবাল (سبل) হিসেবে আল-দারাকুতনী শিবল (شبل) হিসেবে উল্লেখ করেছেন। অন্যদিকে, ইবনে হাজার আসক্বালানী মক্কার ইতিহাসের এক পাণ্ডুলিপিতে তার নামের দ্বিতীয় আরেকটি বানান পেয়েছিলেন।
১৮নং ওয়ার্ড, ঢাকা দক্ষিণ সিটি কর্পোরেশন

১৮নং ওয়ার্ড ঢাকা দক্ষিণ সিটি কর্পোরেশনের একটি ওয়ার্ড, যা প্রাক্তন ঢাকা সিটি কর্পোরেশনের ৫২ নং ওয়ার্ড ছিল। এটি ঢাকা নিউ মার্কেট এলাকায় অবস্থিত।
ঢাকার নিউমার্কেট, এলিফ্যান্ট রোড সহ আশেপাশের এলাকা নিয়ে এই ওয়ার্ডটি গঠিত। নিউ মার্কেট, নীলক্ষেত, গাউছিয়া, এলিফ্যান্ট রোডের বিভিন্ন মার্কেট এর কারণে সারা দেশবাসীর কাছেই এই ওয়ার্ডটি বিশেষভাবে গুরুত্বপূর্ণ। শিক্ষার দিক থেকেও এই ওয়ার্ডের রয়েছে বিশেষ গুরুত্ব। ঢাকার বেশ কিছু গুরুত্বপূর্ণ শিক্ষা প্রতিষ্ঠান এই ওয়ার্ডে অবস্থিত। এই ওয়ার্ডের পূর্ব দিকে রয়েছে হাতিরপুল, পশ্চিমে সায়েন্স ল্যাবরেটরি, উত্তরে সেন্ট্রাল রোড এবং দক্ষিণে নীলক্ষেত। এই ওয়ার্ডটির মোট আয়তন ২.৫০ বর্গকিলোমিটার প্রায়।
অন্তর্ভুক্ত এলাকাগুলো:
শাদাদ ইবনে আউস

শাদাদ ইবনে আউস বা শাদ্দাস ইবনে আউস () ইসলামের নবী মুহাম্মাদের সাহাবা এবং হাদীস বর্ণনাকারী সাহাবা ছিলেন। তার পিতার নাম ছিলো আওস ইবনে সাবিত, তিনিও একজন সাহাবা ছিলেন।
তিনি নেক আমল, নৈতিকতা ও আল-শাম সম্পর্কিত হাদিসের বর্ণনার জন্য বিখ্যাত। তিনি তার নিজস্ব বিবৃতিগুলোর জন্যও পরিচিত,যা বেশ কিছু দিকনির্দেশনা সরবরাহ করে।
সৎকর্ম সম্পর্কে কিছু বিখ্যাত হাদিস তাঁর দ্বারা বর্ণিত হয়েছে, উদাহরণস্বরূপ, শাদ্দাদ বিন আউস বর্ণনা করেছেন:
আল্লাহর রাসূল বলেছেন,
তেমনিভাবে তিনি আল-শাম সম্পর্কে হাদিস বর্ণনা করার জন্যও বিখ্যাত, উদাহরণস্বরূপ, শাদ্দাদ বিন আউস বর্ণনা করেছেন:
আল্লাহর রাসূল বলেছেন,
শারিক ইবনে-জুদাইর

শারিক ইবনে-জুদাইর আলীর সাহাবা ছিলেন এবং সিফফিনের যুদ্ধে তাঁর হয়ে লড়াই করেছিলেন। তিনি মালিক আল-আশতারের খুব কাছের একজন ছিলেন। কিছু হাদীস থেকে জানা যায়, তিনি উবায়েদ আল্লাহ ইবনে জিয়াদের সাথে মুখতার-এ-তাকাফির যুদ্ধে হুসাইন ইবনে নামির আল-সুকানির হাতে শহীদ হয়েছেন।
আকশেহির বড় মসজিদ

আকশেহির বড় মসজিদ বা আকশেহির গ্র্যান্ড মসজিদ () হচ্ছে তুরস্কের আকশেহিরের একটি ঐতিহাসিক মসজিদ।
এই মসজিদটি তুরস্কের কোনিয়া প্রদেশের আকশেহির জেলায় দুদুকাদান স্ট্রিটে অবস্থিত। মসজিদটির স্থানাঙ্ক হচ্ছে: । এই মসজিদটি সামনেই আকশেহির জাদুঘর অবস্থিত।
মসজিদ নির্মাণের সঠিক তারিখ জানা যায়নি। তবে এর মিনারের ভিত্তির শিলালিপি অনুসারে এটি অবশ্যই ১২১৩ সালে বা তার আগেই নির্মিত হয়েছে। মিনারটির দায়িত্বে ছিলেন আবু সাঈদ ইব্রাহিম। এই তারিখটি রুম সালতানাতের সুলতান প্রথম কায়কাউসের (রাজত্ব: ১২১১–১২২০) রাজত্বকাল এর সাথে মিলে যায়। পরবর্তী সুলতান আলাউদ্দিন কায়কোবাদের সময়ে (রাজত্ব:১২২০–১২৩৭) মসজিদটি সম্প্রসারিত করা হয়েছিল।
পরবর্তীতে সম্ভবত ১৫ শতকে সিরামিকের টাইলস যুক্ত মিহরাব তৈরি হয়েছিল। তবে মসজিদের উত্তর প্রাচীরের পানির ফোয়ারা এবং আঙ্গিনায় শাদিরভান উভয়ই উনিশ শতকে উসমানী সাম্রাজ্যের সময়ে যুক্ত হয়েছিল। ফোয়ারার শিলালিপি অনুসারে এটি ১৮১১ সালে চিহানবেইলির ইয়ারালি ইউসুফের অনুদানে নির্মিত হয়েছিল। 
মসজিদের মিনার বাদে উঠান সহ মসজিদের আয়তাকার জমির ক্ষেত্রফল । উত্তর-পূর্বে অবস্থিত মিনার এলাকার ভূমির ক্ষেত্রফল ।উত্তর পূর্বে অবস্থিত মিনার ভূমির ক্ষেত্রফল 4.8 মি 2 (52 বর্গফুট)। মসজিদটি নির্মাণে কাটা এবং ভাঙ্গা পাথর ব্যবহার করা হয়েছিল।
ট্যাক্সিওয়ালা

ট্যাক্সিওয়ালা ২০১৮ সালে মুক্তিপ্রাপ্ত একটি সুপারন্যাচারাল কমেডি থ্রিলার চলচ্চিত্র যেটি রচনা ও পরিচালনা করেন রাহুল সঙ্কৃতায়ন। এতে মূল ভূমিকায় অভিনয় করেন বিজয় দেবরকোন্ডা, প্রিয়াঙ্কা জাওয়ালকর এবং মালভিকা নায়র। অন্যান্য ভূমিকায় অভিনয় করেন মধুনন্দন, রবি বার্মা এবং শিজু। জেক্স বেজয় এর সুর করেন। এটি ১৭ নভেম্বর ২০১৮ সালে মুক্তি পায় এবং ইতিবাচক সাড়া পায় ও বক্স অফিসে সাফল্য লাভ করে। হিন্দি ডাবিং ট্যাক্সি নং ১ নামে ইউটিউবে মুক্তি পায়।
বিভিন্ন অদ্ভুত চাকরি ছাড়ার পর শিবা ট্যাক্সি ড্রাইভার এর চাকরি নেয়। কিন্তু পরিস্থিতি তখন বদলাতে শুরু করে যখন তার গাড়িতে ভূতের অস্তিত্ব পাওয়া যায় এবং সে এটির রহস্য উদঘাটন করতে নেমে পড়ে।
পঁচতি উৎসব

পঁচতি শব্দের সাধারণ অর্থ হল - ছেলে-মেয়ে ভূমিষ্ঠ হওয়ার পাঁচ দিনের দিন করা জন্মকৃত্য। পরে পঁচতি বলতে সাধারণত শিশুর জন্মের পঞ্চম দিবসের উৎসবকে না বুঝিয়ে শিশু শ্রীকৃষ্ণের জন্মাষ্টমীর পাঁচদিনের পর উদযাপিত উৎসবটিকে বোঝায়। জন্মাষ্টমীর পরবর্তী দিনটি নন্দোৎসবরূপে পরিচিত; কারণ সেইদিন নন্দের পুরীতে উৎসবের আয়ােজন করা হয়েছিল। পঁচতি নন্দোৎসবের পরবর্তী উৎসব। সাধারণত পঁচতি উৎসব জন্মাষ্টমীর পাঁচদিনে করতে হয়, কোনাে কোনাে স্থানে নন্দোৎসব অথবা তার পরদিনই এই উৎসব উদ্‌যাপন করতে দেখা যায়। পঁচতি মায়েদের উৎসব। নাট-ভাওনার উপযুক্ত লক্ষণ এখানে বিদ্যমান। এর নায়িকা যশােদা। গর্গমুনি, পুতনা, গােপ-গােপী ইত্যাদি পার্শ্বচরিত্র। যশােদার ভাও নেওয়া ব্রতে থাকা প্রয়ােজন। তিনি পুত্রের সাথে রঙ্গমঞ্চের একপাশে বসেন। ছয়জন ছোট মেয়ে হাতে ভাত, এবং নাড়ু নিয়ে রঙ্গমঞ্চে এসে যশােদার চারদিকে প্রদক্ষিণ করে তাঁর মাথার দিকে ছেটায়। নন্দজায়া একবার প্রদক্ষিণের একজন গােপীর থেকে একটি ফল গ্রহণ করে সেটি কৃষ্ণকে দেন। হাতে পুস্তক-পাঁজি নিয়ে শ্রীকৃষ্ণের নামকরণ উপলক্ষে গর্গমুনি প্রবেশ করার সাথে সাথে তাড়াতাড়ি শ্রীকৃষ্ণের গায়ে হলুদ-জল ছেটাতে আরম্ভ করেন। তাড়াতাড়ি হলুদ-জলে ভিজে জুরুলি জুপুরি হয়। এভাবে শেষ হয় আগের পঁচতি উৎসব। বেলায় আরম্ভ হয় পরের পঁচতির। পুতনাবধ এই অংশের আকর্ষণ বিন্দু। 
পুরানো অসমীয়া সাহিত্যে পঁচতি উৎসবের উপর দুটি নাট পাওয়া যায়। তার একটির রচয়িতা হলেন কামরূপ-এর ওপরভাগ মৌজার কঁহারজার (ঝার) গাঁওয়ের দ্বিজ রমান্ত। নাটটিতে আদ্য দশমের প্রভাব এড়ানো যায় না। দ্বিতীয় পঁচতির রচয়িতা হলেন মাধব দত্ত। নাটকটির বিষয়বস্তুে আছে- শ্রীকৃষ্ণের জন্ম, দেবকী বসুদেবের স্তুতি, জন্মােৎসব এবং পুতনা বধ। ড° বিরিঞ্চি কুমার বরুয়ার মতে, পঁচতি গাওয়া দস্তুরটি প্রাক-শংকর যুগ থেকে চলে আসছে। মহাপুরুষ শংকরদেব এখানে নতুন রস চড়ান। আসামের সত্রসমূহে এই পঁচতি উৎসব মহাসমারোহে পালন করা হয়। 
ভগবান শ্রীকৃষ্ণর নামকরণের সাথে জড়িত এই পঁচতি বা বোকা ভাওনা উপলক্ষে একটি গর্ত খুঁড়ে সেখানে বোকা সৃষ্টি করে ছোট ছোট ছেলেরা নারিকেল ফাটিয়ে টানা-টানি করে আনন্দ করে। সাথে ছোট ছোট ছেলেরা কৃষ্ণের ভাও নিয়ে নৃত্য প্রদর্শন করে। তদুপরি থানের ভকতরা পুরাণখ্যাত নন্দ, যশোদা ইত্যাদি বিভিন্ন চরিত্রের ভাও নেয়।
পারতেব মেহমেদ পাশা মসজিদ

পারতেব মেহমেত পাশা মসজিদ বা নতুন শুক্রবার মসজিদ () বা নিউ ফ্রাইডে মসজিদ হচ্ছে তুরস্কের ইজমিট শহরের ১৬ শতকের একটি উসমানী যুগের মসজিদ। ডিজাইন করেছিলেন বিখ্যাত স্থপতি মিমার সিনান। এটি উসমানী সুলতান প্রথম সুলাইমান (সুলতান সুলেমান) এবং দ্বিতীয় সেলিমের উজির পারতেব মেহমেদ পাশার জন্য নির্মিত হয়েছিল। ১৫৭৯ সালে মসজিদটির নির্মাণ কাজ সমাপ্ত হয়। 
মসজিদটি একটি বৃহত্তর কমপ্লেক্সের অংশ যেখানে মূলত একটি মাদরাসা, হাম্মাম, ক্যারাভানসরাই, ফোয়ারা এবং একটি শিশু শিক্ষার স্কুল অন্তর্ভুক্ত ছিল। 
পুরোটা মসজিদই মূলত একটি গম্বুজাকৃতির কাঠামো। এবং এই গম্বুজ তথা মসজিদের মোট চব্বিশটি জানালা রয়েছে। ১৯৯৯ সালের ইজমিট ভূমিকম্পের সময় এই মসজিদের মিনারটি ক্ষতিগ্রস্ত হয়েছিল।
অছুৎ কন্যা

অছুৎ কন্যা (; ; ; বাংলা অনুবাদ: "অস্পৃশ্য কন্যা") ১৯৩৬ সালে মুক্তিপ্রাপ্ত একটি হিন্দী চলচ্চিত্র। মুম্বাইয়ের চলচ্চিত্র উদ্যোগের প্রারম্ভিক কালের সুপার-হিট এই ছবিটিতে একজন দলিত মেয়ের ব্যর্থ প্রেম এবং আত্মত্যাগের কাহিনী চিত্রিত করা হয়েছে। বিংশ শতকের প্রথমের ভারতীয় সমাজটিতে দেখতে পাওয়া জাতিভেদের প্রাবল্যের প্রমাণ ছবিটিতে পাওয়া যায়।
বোম্বে টকীজ দ্বারা নির্মিত অনেকগুলি সফল ছবির অন্যতম ছিল অছুৎ কন্যা। ছবির পরিচালক ছিলেন ফ্রেঞ্জ্ ওষ্টেন, সঙ্গীত পরিচালক ছিলেন সরস্বতী দেবী এবং গানের রচয়িতা ছিলেন জে.এস. কাশ্যপ। মুখ্য ভূমিকায় ছিলেন অশোক কুমার এবং দেবীকা রাণী।
গাঁয়ের গেলামাল দোকানী মোহনের পুত্র প্রতাপ (অশোক কুমার) এবং রেলওয়ে লেভেল ক্রসিঙের রক্ষী দুখীয়ার কন্যা কস্তুরী (দেবিকা রাণী) শিশুকালের বন্ধু। বড়ো হয়ে আসার সাথে সাথে একজন আরেকজনের গভীর প্রেমে পড়ে। কিন্তু দুজনের মধ্যে বিবাহ সম্ভব হয় না। কারণ প্রতাপ ছিল ব্রাহ্মণ সন্তান এবং কস্তুরী ছিল একজন অচ্ছুৎ কন্যা অর্থাৎ নিম্নজাতির মেয়ে। সেইসময়ের ভারতীয় সমাজ-ব্যবস্থায় অসবর্ণ বিবাহ প্রায় অসম্ভব ছিল।
প্রতাপ বিয়ে করে মীরা নামের একজন মেয়েকে। অন্যদিকে কস্তুরীর পিতা দুখীয়ার মতো লেভেল ক্রসিঙের রক্ষীর চাকরি করা মনু নামের ইতঃপূর্বে বিবাহিত একজন ছেলের সাথে বিয়ে হয়। যদিও বিয়ের পরে দুজন-দুজনের সাথে মানিয়ে নিতে পারেনি, তথাপি নিজের নিজের সংসারের দায়িত্ব পালন করতে চেষ্টা চালিয়ে গেল।
এদিকে মনুর প্রথম পত্নী কাজরী তার স্বামীর জীবনে অন্য একজন মেয়ের প্রবেশকে সহজভাবে নিতে পারেনি। তাই সে প্রতাপের পত্নী মীরার সাথে এক হয়ে কস্তুরীর বিরুদ্ধে ষড়যন্ত্র করতে থাকে। সেই ষড়যন্ত্রের অংশস্বরূপ তারা দুজনেই একদিন কস্তুরীকে কাছের গাঁয়ে বসা মেলাতে নিয়ে গেল এবং ফেরার পথে একা ছেড়ে দিয়ে এল। সেই মেলায় প্রতাপও একটি দোকান দিয়েছিল। উপায়হীন হয়ে কস্তুরী দোকান করে ঘরের দিকে গরুরগাড়ীতে ফিরে আসা প্রতাপের সাথে একসাথে আসতে বাধ্য হল। কাজরী এবং মীরা গিয়ে মনুকে প্রতাপ ও কস্তুরী একসাথে আছে বলে উস্কানি দিল।
গরুরগাড়ী এসে লেভেল ক্রসিঙের কাছে এলে ক্রোধান্বিত মনু প্রতাপকে আক্রমণ করে। রেলপথের উপরে দুজনের মারা-মারি শুরু হয়। এই কাজিয়াকে কেন্দ্র করে সাম্প্রদায়িক সংঘর্ষ হওয়ার আশঙ্কা দেখা দিল। এদিকে একটি ট্রেন এসে পড়েছে। আসন্ন দুর্ঘটনা রোধ করতে কস্তুরী রেলপথ দিয়ে দৌড়ে গিয়ে রেলগাড়িটি থামাতে চেষ্টা করে। কিন্তু দুর্ভাগ্যবশতঃ সে রেলে কাটা পড়ে মৃত্যুবরণ করে।
সমাজে অস্পৃশ্য বলে গণ্য করা একজন নির্দোষ মেয়ে নিজের জীবন দিয়ে আসন্ন সাম্প্রদায়িক সংঘর্ষ থেকে গ্রামটিকে রক্ষা করে যায়। তখন গ্রামবাসী সেই সাধারণ মেয়েটির মহত্ব উপলব্ধি করে।
ইসলামী সংহতি মসজিদ

সৌদি ফাহাদ বিন আবদুল আজিজ আল সৌদ ফাউন্ডেশনের আর্থিক সহায়তায় ১৯৮৭ সালে ইসলামী সংহতি মসজিদটি নির্মিত হয়েছিল। এটি সোমালিয়ার রাজধানী শহরের প্রধান মসজিদ।
নব্বইয়ের দশকের গোড়ার দিকে গৃহযুদ্ধ শুরু হওয়ার পরে, মসজিদটি বন্ধ হয়ে যায়। পরে এটি ২০০৬ সালে ইসলামিক কোর্টস ইউনিয়ন কর্তৃক পুনরায় চালু করা হয়েছিল, তখন বিল্ডিংয়ের ধশে যাওয়া অংশগুলির সংস্কারের জন্য ব্যবসায়ী সম্প্রদায়ের কাছ থেকে তহবিল সংগ্রহ করে। ২০১৫ সালে, সোমালিয়ার ফেডারাল সরকার মসজিদের অবকাঠামোটির নতুন সংস্কার সম্পন্ন করেছে।
ইসলামী সংহতি মসজিদ আফ্রিকার একক বৃহত্তম মসজিদ। এতে ১০,০০০ মানুষ একত্রে নামাজ পড়তে পারে।
২০১২–১৩ সালে তুর্কি বেসরকারী সংস্থা তুর্কি ডায়ানেট ফাউন্ডেশনের অর্থায়নে স্থানীয় সোমালি ঠিকাদার স্টারসাম গ্রুপ কর্তৃক মসজিদটি সংস্কার ও পুনর্নির্মাণ করা হয়েছিল।
শৈলধর বরুয়া

শৈলধর বরুয়া (ডিসেম্বর ১৯৪১ – ১০ জানুয়ারি ২০১০) একজন বিখ্যাত ভারতীয় চলচ্চিত্র প্রযোজক। তিনি অসমীয়া চলচ্চিত্র প্রযোজনা করেছিলেন। তিনি চলচ্চিত্র পরিচালক জাহ্নু বরুয়ার সাথে কয়েকটি শ্রেষ্ঠ অসমীয়া চলচ্চিত্র যেমন "হালধীয়া চরা বাওধান খায়" এবং "সাগরলৈ বহু দূর" নির্মাণ করেছিলেন। তাঁদের যৌথ নির্মাণ করা চলচ্চিত্রসমূহ বহু জাতীয় তথা আন্তর্জাতিক পুরস্কার এবং সম্মান লাভ করেছে।
১৯৪১ সাল ডিসেম্বর মাসে ব্রিটিছ ভারতের অন্তর্গত আসামের উত্তর গুয়াহাটিত শৈলধর বরুয়ার জন্ম হয়েছিল। তাঁর পিতা পদ্মধর বরুয়া এবং মাতা মাণরেখা বরুয়া। তাঁর তিন ভাই এবং একজন বোন ছিল। তিনি গুয়াহাটিতে অবস্থিত কটন কলেজিয়েট সরকারী উচ্চতর মাধ্যমিক বিদ্যালয়তে শিক্ষা গ্রহণ করেছিলেন। তারপরে তিনি গুয়াহাটি বিশ্ববিদ্যালয়ের অন্তর্ভুক্ত প্রাগজ্যোতিষ মহাবিদ্যালয় থেকে বিজ্ঞান বিভাগের স্নাতক ডিগ্রী লাভ করেন।
তিনি পরিচালক জাহ্নু বরুয়ার কয়েকটি চলচ্চিত্র প্রযোজনা করেছিলেন। এই ছবিসমূহ জাতীয় চলচ্চিত্র পুরস্কার সহ বহু জাতীয় এবং আন্তর্জাতিক পুরস্কার লাভ করতে সক্ষম হয়েছিল। তিনি ২০০৫ সালে দূরদর্শনের জন্য "শ্রুতিমধুর" নামের ধারাবাহিক একটি নির্মাণ করেছিলেন। চলচ্চিত্র নির্মাণ ছাড়া তিনি একজন খেলোয়াড় এবং সাংস্কৃতিক কর্মী ছিলেন। তিনি বন্ধুবর্গের সাথে এক সামাজিক-সংস্কৃতিক ক্লাব "কৃষ্টি বিকাশ সংঘ" প্রতিষ্ঠা করেছিলেন। তিনি আসাম গণসংযোগ এবং গবেষণা প্রতিষ্ঠানের প্রতিষ্ঠাতা অধ্যক্ষ ছিলেন। পরে এই প্রতিষ্ঠানের সঞ্চালক পদ লাভ করেছিলেন।
২০১০ সালের ১ জানুয়ারি তারিখে তাঁকে গুয়াহাটিস্থিত ইন্টারন্যাশনাল হস্পিটালে ভর্তি করা হয়েছিল। তিনি ডায়েবেটিস এবং হৃদরোগে ভুগছিলেন। ১০ জানুয়ারি তারিখে দিনের ২ টো ৩০ মিনিটে তাঁর মৃত্যু হয়। আসামের মুখ্যমন্ত্রী তরুণ গগৈ নিজে তাঁর মৃত্যুে শোক প্রকাশ করেছিলেন। তাঁর নশ্বরদেহ তাঁর পাণবাজারস্থিত কার্যালয় বরুয়া মেডিকজ, আসাম গণসংযোগ ও গবেষণা প্রতিষ্ঠান এবং রবীন্দ্র ভবনে গুণমুগ্ধদের অন্তিম শ্রদ্ধাজ্ঞাপনের জন্য রাখা হয়েছিল। ২০১০ সালের ১১ জানুয়ারি তারিখে নবগ্রহ শ্মশানে তাঁর অন্তিম সংস্কার সম্পন্ন হয়েছিল।
বুলবুল ক্যান সিংগ

বুলবুল ক্যান সিংগ (বুলবুলে গান গাইতে পারে) আন্তর্জাতিক খ্যাতি সম্পন্ন পরিচালক রীমা দাস-এর তৃতীয় চলচ্চিত্র। এই চলচ্চিত্রটি তাঁর দ্বিতীয় চলচ্চিত্র ভিলেজ রকস্টার্স-এর মতো ২০১৮ সাল টরেন্টো আন্তর্জাতিক চলচ্চিত্র উৎসবে মুক্তি লাভ করেছিল। ছবিটি কয়েকটি জাতীয় এবং আন্তর্জাতিক চলচ্চিত্র উৎসবে প্রদর্শিত হওয়ার সাথে কয়েকটি পুরস্কার লাভ করতে সক্ষম হয়েছে। সম্প্রতি ছবিটি শ্রেষ্ঠ তিনি চলচ্চিত্র উৎসবের একটি বার্লিন চলচ্চিত্র উৎসবেও নির্বাচিত হয়েছে। ছায়াছবিটিতে কৈশোরের লিঙ্গ-পরিচয়ের সাথে মুখোমুখি এবং তার ফলে হওয়া সংঘাতকে দেখাতে চেষ্টা করা হয়েছে। ২০ সেপ্টেম্বর ২০১৯-এ আসামের চিত্রগৃহে ছবিটি মুক্তিলাভ করে।
ছবিটির মূল কাহিনীটি বুলবুল এবং তার দুজন বন্ধু চুমু এবং বনিকে নিয়ে এগোয়। ১৫ বছরের বুলবুল তার সাথীদের সাথে খেলে সময় কাটায়। তারা ভবিষ্যতে বুলবুলকে একজন গায়িকা হিসাবে প্রতিষ্ঠা হতে দেখতে চায়। কিন্তু বুলবুলের গলা খুব মিহি হওয়ার জন্য স্কুলের গানের শিক্ষক তার থেকে সন্তুষ্ট হন না। সেই একইসময়ে বুলবুলের শ্রেণীর একজন ছেলে বুলবুলের প্রতি কবিতা লিখতে আরম্ভ করেন। তাঁদের মধ্যে প্রেমের অংকুরণ হয়। এবং অবশেষে বুলবুল নিজের জন্য গাইতে আরম্ভ করে।
বুলবুলের বন্ধু চুমু অল্প মেয়েসুলভ আচরণ করে। অন্যদিকে বনিরও বুলবুলর মতো একজন প্রেমিক থাকে। বুলবুল ক্যান সিংগ তাঁদের কৈশোরকালে নিজেদের লিঙ্গ পরিচয় এবং সমাজের সাথে ঘটা সংঘাতের রূপায়ন; বাস্তবমুখী, আশাবাদী নিষ্পাপ প্রেমের কাহিনী।
কাজদাআলি মসজিদ

কাজদাআলি মসজিদ () হচ্ছে তুরস্কের সাফরানবোলুতে অবস্থিত উসমানী যুগের একটি ঐতিহাসিক মসজিদ।
১৭৭৯ সালে কাজদাআলি মেহমেত আগা কর্তৃক সাফরানবুলু বাজারের প্রবেশপথে একটি পুরাতন মসজিদের জায়গায় এই মসজিদটি নির্মিত হয়েছিল। বর্গাকার পরিকল্পিত মসজিদটি ইট এবং পাথর দিয়ে তৈরি করা হয়েছে এবং এর উপরের অংশটি একটি স্কুইঞ্চযুক্ত ইটের গম্বুজ দিয়ে আবৃত। মসজিদের সামনের অংশে একটি তিন অংশের জামাত স্থান অবস্থিত। জামাতের জায়গার মাঝের অংশটি গম্বুজ দিয়ে আচ্ছাদিত এবং অন্যান্য অংশগুলি 'কাভেত্তু' আকৃতির খিলান দ্বারা আবৃত। মসজিদটির গম্বুজ এবং খিলান ইট দিয়ে তৈরি। মসজিদের মিহরাব ও মিম্বররে সরল নকশা করা হয়েছে। প্রবেশ পথের ডানদিকে অবস্থিত মিনারটি ইট দিয়ে তৈরি এবং একটি বারান্দা রয়েছে। এই মসজিদটি যে পুরোনো মসজিদে চাকরি তৈরি হয়েছে সেই মসজিদ সম্পর্কে কোন তথ্য পাওয়া যায় না। ২০০৪ সালে মসজিদটির মালিকানা পৌরসভা থেকে ফাউন্ডেশনের প্রধান কার্যালয়ে চলে যায়; কিন্তু একই বছরেই এটি পুনরুদ্ধার করা হয়।
বয়াজি মসজিদ

বয়াজি মসজিদ () হচ্ছে তুরস্কের গাজিয়ান্তেপে অবস্থিত একটি প্রাচীন ঐতিহাসিক মসজিদ। এই মসজিদটি বয়াজিওলু মসজিদ () অথবা কাদি কেমালেত্তিন মসজিদ () নামেও পরিচিত।
মসজিদটি শহরের শাহিনবে জেলায় কুটলার স্ট্রিট এবং হামদী কুটলার অ্যাভিনিউয়ের মোড়ে অবস্থিত। কাদি কেমালেত্তিন বে-এর আদেশে ১২১১ সালে মসজিদটির নির্মাণ কাজ শুরু হয়। কিন্তু ১৩৫৭ সালে এর নির্মাণ কাজ সমাপ্ত হয়।
হ্যামিল্টন, বার্মুডা

হ্যামিল্টন যুক্তরাজ্যের অধীনস্থ সামুদ্রিক অঞ্চল বার্মুডার রাজধানী ও প্রধান বন্দর। এটি পশ্চিম আটলান্টিক মহাসাগরের গ্রেট সাউন্ড বাহুর পূর্ব প্রান্তে বৃহত্তর বার্মুডা দ্বীপের একটি গভীর জলের পোতাশ্রয়ের (হ্যামিল্টন পোতাশ্রয়) উত্তর উপকূলে অবস্থিত। এখানে ২০১৬ সালের হিসাব অনুযায়ী ৮৫৪ জন অধিবাসী বাস করে। জনসংখ্যার বিচারে এটি বিশ্বের ক্ষুদ্রতম রাজধানী শহরগুলির একটি।
১৭৯০ সালে ১৪৫ একর জমির উপরে ভবিষ্যৎ রাজধানী হিসেবে হ্যামিল্টন লোকালয়টিকে প্রতিষ্ঠার কাজ শুরু করা হয় ও ১৭৯৩ সালে এটিকে নথিভুক্ত করা হয়। বার্মুডার তৎকালীন গভর্নর বা প্রশাসক হেনরি হ্যামিল্টনের নামে শহরের নামকরণ করা হয়। ১৮১৫ সালে বিদ্যমান ঐতিহাসিক রাজধানী সেন্ট জর্জ শহরের পরিবর্তে হ্যামিল্টন শহরকে ঔপনিবেশিক রাজধানীর মর্যাদা দান করা হয়। ১৮৯৭ সালে এটিকে নগরী বা সিটি-র মর্যাদা দান করা হয়। ব্যবসা ও কর্মসংস্থান চাঙা করার লক্ষ্যে ১৯৫৬ সালে এর বন্দর আন্তর্জাতিক জাহাজের জন্য উন্মুক্ত (শুল্ক ও করমুক্ত) করে দেওয়া হয়।
হ্যামিল্টন বার্মুডার প্রধান বন্দরগুলির একটি। এটি দেশটির অর্থনৈতিক কেন্দ্র ও পর্যটকদের জন্য অন্যতম গন্তব্যস্থল। পর্যটন শহরটির অর্থনীতির মেরুদণ্ড। শহরের মূল সড়কের ধার ধরে অবস্থিত ঘাটে প্রমোদতরীগুলি নোঙর ফেলে। সাধারণত প্রমোদতরীতে করেই পর্যটকরা বেড়াতে আসে। এছাড়া শহর থেকে ১৩ কিলোমিটার উত্তর-পূর্বে একটি আন্তর্জাতিক বিমানবন্দর আছে।
হ্যামিল্টনের ভবনগুলি সাধারণত প্যাস্টেল রঙে রঞ্জিত থাকে। এগুলির ছাদগুলি স্থানীয় প্রবাল দিয়ে তৈরি ও সাদা রঙে রঞ্জিত। চার্চ স্ট্রিট সড়কে নব্য-গোথিক স্থাপত্যশৈলীতে নির্মিত একটি বড় মহাগির্জা বা ক্যাথেড্রাল (১৯১১ সালে প্রতিষ্ঠিত) আছে। এর কাছেই সেশন্‌স হাউস ভবনে সংসদ, সর্বোচ্চ আদালত এবং বিচার বিভাগীয় কার্যালয়গুলি অবস্থিত। পার-লা-ভিল উদ্যানে বার্মুডা গ্রন্থাগার ও ঐতিহাসিক সমিতি জাদুঘরটি দাঁড়িয়ে আছে। নগরভবনে একটি শিল্পকলা প্রদর্শনী কক্ষ আছে। প্রাচীন হ্যামিল্টন দুর্গ ও এর প্রতিরক্ষা প্রাচীরগুলিও দর্শনীয়। বার্মুডার সামরিক স্থাপনাগুলিও হ্যামিল্টনে অবস্থিত। শহরের পূর্বে প্রস্পেক্ট ক্যাম্প নামক স্থানে ব্রিটিশ সেনাবাহিনীর রক্ষীসেনাদের প্রধান কার্যালয়টি অবস্থিত। অতীতে হ্যামিল্টনের ভবনগুলির উচ্চতার উপরে কড়াকড়ি থাকলেও বর্তমানে বহুতল উচ্চ ভবন নির্মাণের অনুমোদন দেওয়া হয়েছে। ফলে শহরের চেহারা পাল্টাতে শুরু করেছে।
বিষুবরেখা থেকে বেশ উত্তরে ৩২ ডিগ্রি উত্তর অক্ষাংশে অবস্থিত হলেও উপসাগরীয় সমুদ্রস্রোত ও আটলান্টিক মহাসাগরের প্রভাবের কারণে এখানকার জলবায়ু অপেক্ষাকৃত উষ্ম ও মৃদু প্রকৃতির। গ্রীষ্মকালগুলি উষ্ণ ও আর্দ্র; শীতকাল বলতে কিছু নেই। সারা বছরই বৃষ্টিপাত হয়, কোনও শুষ্ক মৌসুম নেই।
জোনাকী জাতীয় বিদ্যালয়, শিমুলচালা

জোনাকী জাতীয় বিদ্যালয়, শিমুলচালা (ইংরাজীঃ Jonaky Jatiya Bidyalaya, Shimulchala) আসাম জাতীয় বিদ্যালয় শিক্ষা সংসদের নীতি এবং আদর্শর ভিত্তিতে প্রতিষ্ঠিত একটি ব্যক্তিগত মালিকানার বিদ্যালয়। ধুবুরী জেলার দক্ষিণ শালমারা শিক্ষা মালিকানার অন্তর্গত একটি উচ্চ শিক্ষা প্রতিষ্ঠান। ব্রহ্মপুত্র নদীর দক্ষিণ পারের বর কলীয়া নস্করা নামের গাঁওয়ের শিমূলচালা গাঁওতে অবস্থিত এই বিদ্যালয়টি। ২০১৩ সালের জানুয়ারি মাসে এই স্কুলটি স্থাপন করা হয়। স্কুলটি প্রতিষ্ঠা করেছিল Jonaky Dev. Socio (N.G.O)। সেই বেসরকারী সংগঠনটিতে সেই সময়ে সদস্য ছিল ৫ জন। যদিও আজকাল তার তিনজন আছে। কিন্তু স্কুল পরিচালনা চালিয়ে যাচ্ছে। এই স্কুলে পড়তে আসা ছাত্র-ছাত্রীদের স্কুলের সম্পূর্ণ বেতন দিতে হয়। যেমনঃ মাসিক বেতন, পরীক্ষা বেতন, ভর্তি বেতন এবং বিবিধ। বিদ্যালয়টিতে শুরু থেকে আজ পর্যন্ত ছাত্রের সংখ্যা দিনে-দিনে বেড়ে চলেছে বলে বিদ্যালয় কর্তৃপক্ষ থেকে জানা গিয়েছে, এবং তারা আশাবাদী যে পরবর্তীতে গিয়ে আরো বেশি ছাত্র-ছাত্রী পড়াতে পারবেন বলে। বিদ্যালয়টি স্থাপন হওয়া থেকে আজ পর্যন্ত প্রধান শিক্ষকের দায়িত্ব পালন করে যাচ্ছেন “‘"হাতেম আলী সেখ"”’ সাহেব। যদিও এর মধ্যের তিন বছর ওই দুজন শিক্ষকও প্রধান শিক্ষকের দায়িত্ব পালন করেছিলেন।
গাওঁ - শিমুলচালা, 
পোঅঃ বরকলীয়া শেরশো, 
থানাঃ ফকিরগঞ্জ, 
জেলা ধুবুরী (আসাম) 
পিন নং ৭৮৩৩৩০
১. অসমীয়া, ইংরেজি, সাধারণ গণিত, সাধারণ বিজ্ঞান, উচ্চতর গণিত, সমাজ বিজ্ঞান (ইতিহাস, অর্থনীতি, ভূগোল) আরবী, হিন্দী, পরিবেশ, সাধারণ জ্ঞান, অসমীয়া দ্রুত পাঠ (বুঢ়ী আইর সাধু, শংকর দেব, বুঢ়া আরু শিয়াল, ঘরুয়া কাম করা মেকুরী ইত্যাদি) ছবি আঁকা, হাতের লেখা (অসমীয়া, আরবী, ইংরাজী ইত্যাদি)
প্রথম অবস্থায় অংকুরণ থেকে তৃতীয় শ্রেণী পর্যন্ত ছিল। যদিও আজকাল অংকুরণ থেকে দশম শ্রেণী পর্যন্ত পাঠদান দেয়া হয়। ২০২১ সালে প্রথমবার হাইস্কুল শিক্ষান্ত পরীক্ষা (মাধ্যমিকে) অবতীর্ণ হবে ছাত্র-ছাত্রীরা।
যেহেতু এটি একটি বেসরকারী বা ব্যক্তিগত মালিকানার বিদ্যালয় সেইজন্য এর শিক্ষক তথা শিক্ষয়িত্রীসকল সময়ে বদলি হয়ে থাকে। 
ফেসবুক
দার আল-আরকাম মসজিদ

দার আল-আরকাম মসজিদ (যা বা আসাকুসা মসজিদ নামেই সমধিক পরিচিত) হল জাপানের টোকিওতে অবস্থিত একটি পাঁচ তলা বিশিষ্ট মসজিদ। ১৯৯৮ সালে মসজিদটি প্রতিষ্ঠা করা হয়। এ মসজিদ পরিচালনার দায়িত্বে রয়েছে "জাপান মসজিদ ফাউন্ডেশন" (জেএমএফ) যা "ইসলামিক সার্কেল অব জাপান" (আইসিওজে) এর অধীনস্থ একটি বিভাগ।
মসজিদটিতে নিম্নলিখিত কার্যক্রম পরিচালিত হয়:
মামদুদুর রহমান চৌধুরী

মামদুদুর রহমান চৌধুরী (১ জানুয়ারি ১৯৪৬-৪ এপ্রিল ২০১৮) বাংলাদেশের বগুড়া জেলার রাজনীতিবিদ, সাংবাদিক, সাবেক নৌপরিবহন মন্ত্রী ও বগুড়া-৪ (কাহালু-নন্দীগ্রাম) আসনের সাবেক সংসদ সদস্য।
মামদুদুর রহমান চৌধুরী ১ জানুয়ারি ১৯৪৬ সালে বগুড়া জেলায় জন্মগ্রহণ করেন। তার পিতার নাম মাহবুবুর রহমান চৌধুরী (পুটু) বগুড়ার ‘সাত আনী’ জমিদার ছিলেন এবং মাতার নাম সায়েরা খাতুন। তার ছোট বোন ইসমত আরা সাদেক জনপ্রশাসন প্রতিমন্ত্রী ছিলেন।
মামদুদুর রহমান চৌধুরী বগুড়া থেকে প্রকাশিত দৈনিক সকালের আনন্দ পত্রিকার প্রকাশক ও সম্পাদক ছিলেন। তিনি সাবেক রাষ্ট্রপতি হুসেইন মুহম্মদ এরশাদের শাসনামলে জাতীয় পার্টিতে যোগদান করে ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে বগুড়া-৪ (কাহালু-নন্দীগ্রাম) আসন থেকে সংসদ সদস্য নির্বাচিত হয়েছিলেন। এরপর তিনি প্রথমে এরশাদ সরকারের যোগাযোগ উপমন্ত্রী পরে ত্রাণ, স্বাস্থ্য ও কৃষি প্রতিমন্ত্রী, সর্বশেষ নৌপরিবহন মন্ত্রী হিসেবে দায়িত্ব পালন করেন।
এরশাদ সরকারের পতনের পর তিনি বিএনপিতে যোগদান করেন। ২০০৭ সালে তিনি লিবারেল ডেমোক্র্যাটিক পার্টিতে (এলডিপি) যোগদান করে প্রেসিডিয়াম সদস্য ছিলেন। ৪ জানুয়ারি ২০১৭ সালে তিনি এলডিপি ছেড়ে নিজে বাংলাদেশ জনতা পার্টি নামে একটি দল গঠন করে সাধারণ সম্পাদক ছিলেন।
মামদুদুর রহমান চৌধুরী ৪ এপ্রিল ২০১৮ সালে ঢাকায় মৃত্যুবরণ করেন।